ai4bharat/Pralekha huggingface dataset:
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਐੱਨਐੱਚਏਆਈ ਇਨਵਾਈਟ ਨੇ ਅਨੁਵਰਤੀ ਜਨਤਕ ਨਿਰਗਮ ਦੇ ਮਾਧਿਅਮ ਰਾਹੀਂ ਧਨ ਜੁਟਾਇਆ
ਭਾਰਤ ਸਰਕਾਰ ਦੀ ਰਾਸ਼ਟਰੀ ਮੁਦਰੀਕਰਣ ਪਾਈਪਲਾਈਨ ਵਿੱਚ ਸਹਿਯੋਗ ਕਰਨ ਲਈ ਭਾਰਤੀ ਰਾਸ਼ਟਰੀ ਰਾਜਮਾਰਗ ਅਥਾਰਿਟੀ  ਦੁਆਰਾ ਪ੍ਰਾਯੋਜਿਤ ਬੁਨਿਆਦੀ ਢਾਂਚਾ ਨਿਵੇਸ਼ ਟਰੱਸਟ ਰਾਸ਼ਟਰੀ ਰਾਜਮਾਰਗ ਇਨਫ੍ਰਾ ਟੱਰਸਟ  ਨੇ ਐੱਨਐੱਚਏਆਈ ਤੋਂ ਤਿੰਨ ਅਤਿਰਿਕਤ ਸੜਕ ਪ੍ਰੋਜੈਕਟਾਂ ਦੇ ਅਧਿਗ੍ਰਹਿਣ ਲਈ ਅੰਸ਼ਿਕ ਵਿੱਤ ਪੋਸ਼ਣ ਲਈ ਆਪਣੀ ਇਕਾਈਆਂ ਦੇ ਪਲੇਸਮੈਂਟ ਦੇ ਰਾਹੀਂ ਘਰੇਲੂ ਅਤੇ ਅੰਤਰਰਾਸ਼ਟਰੀ ਨਿਵੇਸ਼ਕਾਂ ਤੋਂ 1,430 ਕਰੋੜ ਰੁਪਏ ਦੀ ਰਾਸ਼ੀ ਜੁਟਾਈ ਹੈ।
ਸੰਸਥਾਗਤ ਨਿਵੇਸ਼ਕਾਂ ਦੇ ਨਾਲ ਇਕਾਈਆਂ ਦੀ ਨਿਯੁਕਤੀ ਵਿੱਚ ਦੋਨੋ ਮੌਜੂਦਾ ਨਿਵੇਸ਼ਕਾਂ ਅਤੇ ਨਵੇਂ ਨਿਵੇਸ਼ਕ ਦੀ ਮਜ਼ਬੂਤ ਮੰਗ ਦੇਖੀ ਗਈ। ਮੌਜੂਦਾ ਨਿਵੇਸ਼ਕਾਂ ਨੇ ਇਸ ਪ੍ਰਕਿਰਿਆ ਵਿੱਚ ਹਿੱਸਾ ਲੈ ਕੇ ਆਪਣੀ ਪ੍ਰਤੀਬੱਧਤਾ ਵਿਅਕਤ ਕੀਤੀ। ਕੇਨਡਾ ਪੈਨਸ਼ਨ ਪਲਾਨ ਇਨਵੇਸਟਮੈਂਟ ਬੋਰਡ, ਓਨਟਾਰੀਓ ਟੀਚਰਜ਼ ਪੈਨਸ਼ਨ ਪਲਾਨ ਬੋਰਡ, ਭਾਰਤੀ ਸਟੇਟ ਬੈਂਕ, ਐੱਸਬੀਆਈ ਪੈਨਸ਼ਨ ਫੰਡ, ਐੱਸਬੀਆਈ ਮਿਊਚੁਅਲ ਫੰਡ ਆਈਓਸੀਐੱਲ ਕਰਮਚਾਰੀ ਭਵਿੱਖ ਨਿਧੀ, ਐੱਲਐਂਡਟੀ ਕਰਮਚਾਰੀ ਭਵਿੱਖ ਨਿਧੀ
ਰਾਜਸਥਾਨ ਰਾਜ ਬਿਜਲੀ ਕਰਮਚਾਰੀ ਪੈਨਸ਼ਨ ਫੰਡ, ਟਾਟਾ ਏਆਈਜੀ ਅਤੇ ਸਟਾਰ ਯੂਨੀਅਨ ਦਾਈਚੀ ਲਾਈਫ ਇੰਸ਼ੋਰੈਂਸ ਸਹਿਤ ਕਈ ਸੰਸਥਾਨਗਤ ਨਿਵੇਸ਼ਕਾਂ ਨੇ ਇਕਾਈਆਂ ਨੂੰ ਸਬਸਕ੍ਰਾਈਬ ਕੀਤਾ ਹੈ। ਐੱਨਐੱਚਏਆਈ ਨੇ ਘੱਟ ਤੋਂ ਘੱਟ 15% ਦੀ ਯੂਨਿਟਹੋਲਡਿੰਗ ਬਣਾਏ ਰੱਖਣ ਲਈ ਤਰਜੀਹੀ ਵੰਡ ਦੇ ਰਾਹੀਂ ਇਕਾਈਆਂ ਨੂੰ ਸਬਸਕ੍ਰਾਈਬ ਕੀਤਾ ਹੈ। ਇਕਾਈਆਂ ਨੂੰ ਬੁਕ ਬਿਲਡ ਪ੍ਰੋਸੈਸ ਦੇ ਰਾਹੀਂ 109 ਰੁਪਏ ਪ੍ਰਤੀ ਯੂਨਿਟ ‘ਤੇ 107.12 ਰੁਪਏ ਪ੍ਰਤੀ ਯੂਨਿਟ ਦੇ ਫਲੋਰ ਪ੍ਰਾਈਸ ਤੋਂ ਅਧਿਕ ਪ੍ਰੀਮੀਅਰ ‘ਤੇ ਸਬਸਕ੍ਰਾਈਬ ਕੀਤਾ ਗਿਆ ਹੈ।
ਉਪਰੋਕਤ ਦੇ ਇਲਾਵਾ, ਐੱਐਚਏਆਈ ਇਨਵਾਈਟ ਨੇ 1,500 ਕਰੋੜ ਰਪੁਏ ਜੁਟਾਉਣ ਲਈ ਗੈਰ-ਪਰਿਵਰਤਨਸ਼ੀਲ ਡਿਬੈਂਚਰ  ਜਾਰੀ ਕਰਨ ਲਈ ਸੇਬੀ ਦੇ ਕੋਲ ਵੰਡ ਮੈਗਜ਼ੀਨ ਵੀ ਦਾਖਿਲ ਕੀਤੀ ਹੈ। ਐੱਨਸੀਡੀ ਅਰਥ-ਸਲਾਨਾ ਭੁਗਤਾਨ 7.90% ਦਾ ਕੂਪਨ ਲੈ ਜਾਵੇਗਾ ਅਤੇ ਖੁਦਰਾ ਅਤੇ ਸੰਸਥਾਗਤ ਦੋਨਾਂ ਨਿਵੇਸ਼ਕਾਂ ਦੁਆਰਾ ਮੈਂਬਰਸ਼ਿਪ ਲਈ ਉਪਲਬਧ ਹੋਵੇਗਾ।
ਐੱਨਐੱਚਏਆਈ ਇਨਵਾਈਟ ਦੁਆਰਾ ਇਕਾਈਆਂ ਨੂੰ ਅਨੁਵਰਤੀ ਨਿਰਗਮ ਜਾਰੀ ਕਰਨ ਦੀ ਸਫਲਤਾ ਸੂਝਵਾਨ ਸੰਸਥਾਗਤ ਨਿਵੇਸ਼ਕ ਦੇ ਪ੍ਰਤੀ ਇਸ ਦੇ ਆਕਰਸ਼ਣ ਨੂੰ ਪ੍ਰਦਰਸ਼ਿਤ ਕਰਦੀ ਹੈ। ਇਸ ਦੌਰ ਵਿੱਚ ਉਨ੍ਹਾਂ ਦੀ ਭਾਗੀਦਾਰੀ ਰਾਸ਼ਟਰੀ ਮੁਦਰੀਕਰਣ ਪਾਈਪਲਾਈਨ ਦਾ ਸਮਰਥਨ ਕਰਦੀ ਹੈ ਜਿਸ ਵਿੱਚ ਐੱਨਐੱਚਏਆਈ ਦਾ ਸਭ ਤੋਂ ਵੱਡਾ ਹਿੱਸਾ ਹੈ ਅਤੇ ਇਹ ਦੇਸ਼ ਵਿੱਚ ਸੜਕ ਖੇਤਰ ਦੇ ਵਿਕਾਸ ਦੇ ਪ੍ਰਧਾਨ ਮੰਤਰੀ ਅਤੇ ਸੜਕ ਆਵਾਜਾਈ ਅਤੇ ਰਾਜਮਾਰਗ ਮੰਤਰੀ ਦੇ ਵਿਜ਼ਨ ਦੇ ਲਈ ਮਹੱਤਵਪੂਰਨ ਹੈ।
ਐੱਨਐੱਚਏਆਈ ਚੇਅਰਪਰਸਨ ਅਲਕਾ ਉਪਾਧਿਆਏ ਨੇ ਕਿਹਾ ਇਤਿਹਾਸਿਕ ਰੂਪ ਤੋਂ ਐੱਨਐੱਚਏਆਈ ਇਨਵਾਈਟ ਨੇ ਇੱਕ ਪਾਰਦਰਸ਼ੀ ਅਤੇ ਬਜ਼ਾਰ ਸੰਚਾਲਿਤ ਪ੍ਰਕਿਰਿਆ ਦੇ ਰਾਹੀਂ ਐੱਨਐੱਚਏਆਈ ਨੂੰ ਮਿਲਣ ਵਾਲੇ ਪੂਰੇ ਪ੍ਰੀਮੀਅਮ ਦੇ ਨਾਲ ਇੱਕ ਅਨੁਵਰਤੀ ਜਨਤਕ ਨਿਰਗਮ ਤੋਂ ਧਨ ਜੁਟਾਇਆ ਹੈ। ਅਸੀਂ ਮੌਜੂਦਾ ਨਿਵੇਸ਼ਕਾਂ ਨੂੰ ਐੱਨਐੱਚਏਆਈ ਇਨਵਾਈਟ ਵਿੱਚ ਉਨ੍ਹਾਂ ਦੇ ਨਿਰੰਤਰ ਵਿਸ਼ਵਾਸ ਦੇ ਨਾਲ-ਨਾਲ ਨਵੇਂ ਨਿਵੇਸ਼ਕਾਂ ਨੂੰ ਐੱਨਐੱਚਏਆਈ ਇਨਵਾਈਟ ਨੂੰ ਸਫਲ ਬਣਾਉਣ ਲਈ ਧੰਨਵਾਦ ਦਿੰਦੇ ਹਨ।
ਨਵੰਬਰ 2021 ਵਿੱਚ ਲਾਂਚ ਕੀਤਾ ਗਿਆ ਐੱਨਐੱਚਏਆਈ ਇਨਵਾਈਟ ਨੇ ਆਪਣੇ ਪਹਿਲੇ ਦੌਰ ਵਿੱਚ ਐੱਨਐੱਚਏਆਈ ਲਈ 8,011 ਕਰੋੜ ਰੁਪਏ ਜੁਟਾਏ ਸਨ ਜਿਸ ਵਿੱਚ ਕੁਲ 390 ਕਿਲੋਮੀਟਰ ਦੀ ਕੁਲ ਲੰਬਾਈ ਦੇ ਪੰਜ ਓਪਰੇਟਿੰਗ ਟੋਲ ਸੜਕਾਂ ਦੇ ਸ਼ੁਰੂਆਤੀ ਪੋਰਟਫੋਲੀਓ ਸਨ। ਤਿੰਨ ਅਤਿਰਿਕਤ ਸੜਕ ਪ੍ਰੋਜੈਕਟਾਂ ਦੇ ਜੁੜਣ ਨਾਲ, ਐੱਨਐੱਚਏਆਈ ਇਨਵਾਈਟ 20 ਤੋਂ 30 ਸਾਲ ਦਰਮਿਆਨ ਰਿਆਯਤ ਮਿਆਦ ਦੇ ਨਾਲ ਗੁਜਰਾਤ, ਕਰਨਾਟਕ, ਮਹਾਰਾਸ਼ਟਰ, ਮੱਧ ਪ੍ਰਦੇਸ਼, ਰਾਜਸਥਾਨ, ਤੇਲੰਗਾਨਾ ਅਤੇ ਉੱਤਰ ਪ੍ਰਦੇਸ਼ ਵਿੱਚ ਫੈਲੇ 636 ਕਿਲੋਮੀਟਰ ਦੀ ਕੁੱਲ ਲੰਬਾਈ ਦੇ ਨਾਲ ਅੱਠ ਓਪਰੇਟਿੰਗ ਟੋਲ ਸੜਕਾਂ ਦੇ ਪੋਰਟਫੋਲਿਓ ਦਾ ਮਲਕੀਅਤ, ਸੰਚਾਲਨ ਅਤੇ ਰੱਖ-ਰਖਾਅ ਕਰੇਗਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਹਾਰਾਸ਼ਟਰ ਵਿੱਚ 6 ਰੋਡ ਓਵਰ ਬ੍ਰਿਜਾਂ ਦੇ ਉਦਘਾਟਨ ਦੀ ਪ੍ਰਸ਼ੰਸਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਦਰ ਮੋਦੀ ਨੇ ਵਿਦਰਭ ਖੇਤਰ ਲਈ ਕੱਲ੍ਹ ਉਦਘਾਟਨ ਕੀਤੇ ਗਏ 6 ਰੋਡ ਓਵਰ ਬ੍ਰਿਜ  ਦੀ ਸ਼ਲਾਘਾ ਕੀਤੀ ਹੈ।
ਮਹਾਰਾਸ਼ਟਰ ਦੇ ਉਪ ਮੁੱਖ ਮੰਤਰੀ, ਸ਼੍ਰੀ ਦੇਵੇਂਦਰ ਫੜਨਵੀਸ ਦੇ ਇੱਕ ਟਵੀਟ ਦਾ ਜਵਾਬ ਦਿੰਦੇ ਹੋਏ ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਵਿਦਰਭ ਖੇਤਰ ਵਿੱਚ ਸੰਪਰਕ ਲਈ ਬਹੁਤ ਵਧੀਆ।”
ਪ੍ਰਧਾਨ ਮੰਤਰੀ ਦਫਤਰ
ਸ਼ੰਘਾਈ ਸਹਿਯੋਗ ਸੰਗਠਨ  ਪਰਿਸ਼ਦ ਦੇ ਮੈਂਬਰ ਦੇਸ਼ਾਂ ਦੇ ਮੁਖੀਆਂ ਦਾ 20ਵਾਂ ਸਿਖਰ ਸੰਮੇਲਨ
ਸ਼ੰਘਾਈ ਸਹਿਯੋਗ ਸੰਗਠਨ  ਪਰਿਸ਼ਦ ਦੇ ਮੈਂਬਰ ਦੇਸ਼ਾਂ ਦੇ ਮੁਖੀਆਂ ਦਾ 20ਵਾਂ ਸਿਖਰ ਸੰਮੇਲਨ 10 ਨਵੰਬਰ, 2020 ਨੂੰ ਵੀਡਿਓ ਕਾਨਫਰੰਸਿੰਗ ਜ਼ਰੀਏ ਆਯੋਜਿਤ ਕੀਤਾ ਗਿਆ। ਮੀਟਿੰਗ ਦੀ ਪ੍ਰਧਾਨਗੀ ਰੂਸੀ ਸੰਘ ਦੇ ਰਾਸ਼ਟਰਪਤੀ ਸ਼੍ਰੀ ਵਲਾਦੀਮੀਰ ਪੁਤਿਨ ਨੇ ਕੀਤੀ। ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਭਾਰਤੀ ਪ੍ਰਤੀਨਿਧੀ ਮੰਡਲ ਦੀ ਅਗਵਾਈ ਕੀਤੀ। ਐੱਸਸੀਓ ਦੇ ਹੋਰ ਮੈਂਬਰ ਦੇਸ਼ਾਂ ਦੇ ਰਾਸ਼ਟਰਪਤੀਆਂ ਜਦੋਂਕਿ ਭਾਰਤ ਅਤੇ ਪਾਕਿਸਤਾਨ ਦੇ ਪ੍ਰਧਾਨ ਮੰਤਰੀਆਂ ਨੇ ਆਪਣੇ-ਆਪਣੇ ਦੇਸ਼ ਦੀ ਪ੍ਰਤੀਨਿਧਤਾ ਕੀਤੀ। ਇਸ ਦੇ ਇਲਾਵਾ ਐੱਸਸੀਓ ਸਕੱਤਰੇਤ ਦੇ ਸੈਕਟਰੀ ਜਨਰਲ, ਐੱਸਸੀਓ ਖੇਤਰੀ ਦਹਿਸ਼ਤ ਰੋਧੀ ਤੰਤਰ ਦੇ ਕਾਰਜਕਾਰੀ ਨਿਰਦੇਸ਼ਕ ਦੇ ਨਾਲ-ਨਾਲ 4 ਅਬਜ਼ਰਵਰ ਦੇਸ਼ਾਂ ਅਫ਼ਗਾਨਿਸਤਾਨ, ਬੇਲਾਰੂਸ, ਇਰਾਨ ਅਤੇ ਮੰਗੋਲੀਆ ਦੇ ਰਾਸ਼ਟਰਪਤੀ ਵੀ ਇਸ ਮੀਟਿੰਗ ਵਿੱਚ ਸ਼ਾਮਲ ਹੋਏ।
ਵਰਚੁਅਲ ਮਾਧਿਅਮ ਨਾਲ ਇਹ ਪਹਿਲਾ ਐੱਸਸੀਓ ਸੰਮੇਲਨ ਹੈ ਅਤੇ 2017 ਵਿੱਚ ਭਾਰਤ ਦੇ ਇਸ ਗੁੱਟ ਦੇ ਫੁੱਲ ਮੈਂਬਰ ਬਣਨ ਦੇ ਬਾਅਦ ਤੀਜਾ ਸੰਮੇਲਨ ਹੈ। ਐੱਸਸੀਓ ਨੇਤਾਵਾਂ ਨੂੰ ਸੰਬੋਧਨ ਕਰਦੇ ਹੋਏ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਕੋਵਿਡ-19 ਮਹਾਮਾਰੀ ਦੇ ਚਲਦੇ ਪੈਦਾ ਹੋਈਆਂ ਚੁਣੌਤੀਆਂ ਅਤੇ ਵਿਪਰੀਤ ਸਥਿਤੀਆਂ ਵਿਚਕਾਰ ਇਸ ਮੀਟਿੰਗ ਨੂੰ ਆਯੋਜਿਤ ਕਰਨ ਲਈ ਰਾਸ਼ਟਰਪਤੀ ਵਲਾਦੀਮੀਰ ਪੁਤਿਨ ਨੂੰ ਵਧਾਈ ਦਿੱਤੀ।
ਪ੍ਰਧਾਨ ਮੰਤਰੀ ਨੇ ਆਪਣੇ ਸੰਬੋਧਨ ਵਿੱਚ ਕੋਵਿਡ-19 ਮਹਾਮਾਰੀ ਦੇ ਬਾਅਦ ਦੇ ਵਿਸ਼ਵ ਵਿੱਚ ਸਮਾਜਿਕ ਅਤੇ ਆਰਥਿਕ ਮੁਸ਼ਕਿਲਾਂ ਦਾ ਮੁਕਾਬਲਾ ਕਰਨ ਲਈ ਤੁਰੰਤ ਪ੍ਰਭਾਵ ਨਾਲ ਬਹੁਪੱਖੀ ਸੁਧਾਰ ਦੀ ਲੋੜ ਨੂੰ ਦਰਸਾਇਆ। ਭਾਰਤ, ਸੰਯੁਕਤ ਰਾਸ਼ਟਰ ਸੁਰੱਖਿਆ ਪਰਿਸ਼ਦ ਦੇ ਅਸਥਾਈ ਮੈਂਬਰ ਦੇ ਰੂਪ ਵਿੱਚ 1 ਜਨਵਰੀ, 2021 ਤੋਂ ਆਲਮੀ ਪ੍ਰਸ਼ਾਸਨ ਵਿਵਸਥਾ ਵਿੱਚ ਇਛੁੱਕ ਤਬਦੀਲੀਆਂ ਲਈ ‘ਬਹੁਪੱਖੀ ਸੁਧਾਰ’ ਦੀ ਥੀਮ ’ਤੇ ਆਪਣਾ ਧਿਆਨ ਕੇਂਦਰਿਤ ਕਰੇਗਾ।
ਪ੍ਰਧਾਨ ਮੰਤਰੀ ਨੇ ਖੇਤਰੀ ਸ਼ਾਂਤੀ, ਸੁਰੱਖਿਆ ਅਤੇ ਸਪੰਨਤਾ ਪ੍ਰਤੀ ਭਾਰਤ ਦੀ ਦ੍ਰਿੜ੍ਹਤਾ ਨੂੰ ਫਿਰ ਦੁਹਰਾਇਆ ਅਤੇ ਦਹਿਸ਼ਤਗਰਦੀ, ਹਥਿਆਰਾਂ ਅਤੇ ਨਸ਼ੀਲੇ ਪਦਾਰਥਾਂ ਦੀ ਗ਼ੈਰ ਕਾਨੂੰਨੀ ਤਸਕਰੀ ਅਤੇ ਮਨੀ ਲਾਂਡਰਿੰਗ ਦੀਆਂ ਚੁਣੌਤੀਆਂ ਦਾ ਜ਼ਿਕਰ ਕੀਤਾ। ਉਨ੍ਹਾਂ ਨੇ ਕਿਹਾ ਕਿ ਭਾਰਤ ਦੇ ਬਹਾਦਰ ਸੈਨਿਕ ਸੰਯੁਕਤ ਰਾਸ਼ਟਰ ਸੰਘ ਦੇ ਲਗਭਗ 50 ਸ਼ਾਂਤੀ ਮਿਸ਼ਨਾਂ ਵਿੱਚ ਸ਼ਾਮਲ ਹੋ ਚੁੱਕੇ ਹਨ ਅਤੇ ਭਾਰਤ ਦਾ ਦਵਾਈ ਉਦਯੋਗ ਕੋਵਿਡ-19 ਦੌਰਾਨ 150 ਤੋਂ ਜ਼ਿਆਦਾ ਦੇਸ਼ਾਂ ਨੂੰ ਲਾਜ਼ਮੀ ਦਵਾਈਆਂ ਦੀ ਸਪਲਾਈ ਕਰ ਰਿਹਾ ਹੈ।
ਪ੍ਰਧਾਨ ਮੰਤਰੀ ਨੇ ਐੱਸਸੀਓ ਮੈਂਬਰ ਦੇਸ਼ਾਂ ਵਾਲੇ ਖੇਤਰ ਵਿੱਚ ਭਾਰਤ ਦੇ ਮਜ਼ਬੂਤ ਸੱਭਿਆਚਾਰਕ ਅਤੇ ਇਤਿਹਾਸਿਕ ਸਬੰਧਾਂ ਦਾ ਵਰਣਨ ਕੀਤਾ ਅਤੇ ਅੰਤਰਰਾਸ਼ਟਰੀ ਉੱਤਰ-ਦੱਖਣੀ ਆਵਾਜਾਈ ਕੌਰੀਡੋਰ, ਚਾਬਹਾਰ ਬੰਦਰਗਾਹ ਅਤੇ ਅਸਗਾਬਾਤ ਸਮਝੌਤੇ ਜਿਹੇ ਖੇਤਰ ਵਿੱਚ ਬਿਹਤਰ ਸੰਪਰਕ ਪ੍ਰਤੀ ਭਾਰਤ ਦੀ ਮਜ਼ਬੂਤ ਪ੍ਰਤੀਬੱਧਤਾ ਦੁਹਰਾਈ। ਉਨ੍ਹਾਂ ਨੇ ਮੈਂਬਰ ਦੇਸ਼ਾਂ ਨੂੰ ਭਰੋਸਾ ਦਿੱਤਾ ਕਿ 2021 ਵਿੱਚ ਆਯੋਜਿਤ ਹੋਣ ਜਾ ਰਹੀ ਐੱਸਸੀਓ ਦੀ 21ਵੀਂ ਵਰ੍ਹੇਗੰਢ ਨੂੰ ਭਾਰਤ ਦਾ ਪੂਰਾ ਸਹਿਯੋਗ ਰਹੇਗਾ। ਜਿਸ ਦੀ ਥੀਮ ਹੋਵੇਗੀ, ‘ਐੱਸਸੀਓ ਈਯਰ ਆਫ ਕਲਚਰ’। ਨਾਲ ਹੀ ਉਨ੍ਹਾਂ ਨੇ ਐੱਸਸੀਓ ਨੂੰ ਲੈ ਕੇ ਭਾਰਤ ਵਿੱਚ ਕੀਤੀਆਂ ਗਈਆਂ ਪਹਿਲਾਂ ਦਾ ਵੀ ਜ਼ਿਕਰ ਕੀਤਾ ਜਿਸ ਵਿੱਚ ਭਾਰਤ ਦੇ ਰਾਸ਼ਟਰੀ ਮਿਊਜ਼ੀਅਮ ਦੁਆਰਾ ਸਾਂਝੀ ਬੋਧੀ ਵਿਰਾਸਤ ’ਤੇ ਪਹਿਲੀ ਪ੍ਰਦਰਸ਼ਨੀ ਦਾ ਆਯੋਜਨ, ਅਗਲੇ ਸਾਲ ਭਾਰਤ ਵਿੱਚ ਐੱਸਸੀਓ ਫੂਡ ਫੈਸਟੀਵਲ ਦਾ ਆਯੋਜਨ ਅਤੇ ਸਹਿਤਿਕ ਯਤਨ ਦੇ ਕ੍ਰਮ ਵਿੱਚ 10 ਖੇਤਰੀ ਭਾਸ਼ਾਵਾਂ ਦਾ ਰੂਸੀ ਅਤੇ ਚੀਨੀ ਭਾਸ਼ਾ ਵਿੱਚ ਅਨੁਵਾਦ ਸ਼ਾਮਲ ਹੈ।
ਪ੍ਰਧਾਨ ਮੰਤਰੀ ਨੇ ਐੱਸਸੀਓ ਪਰਿਸ਼ਦ ਦੀ ਅਗਲੀ ਨਿਯਮਿਤ ਮੀਟਿੰਗ ਜੋ ਕਿ 30 ਨਵੰਬਰ, 2020 ਨੂੰ ਵਰਚੁਅਲ ਸਰੂਪ ਵਿੱਚ ਹੋਣੀ ਹੈ, ਦੀ ਮੇਜ਼ਬਾਨੀ ਲਈ ਭਾਰਤ ਦੀ ਤਿਆਰੀ ਅਤੇ ਉਤਸੁਕਤਾ ਪ੍ਰਗਟਾਈ। ਭਾਰਤ ਨੇ ਮੈਂਬਰ ਦੇਸ਼ਾਂ ਦੇ ਅੱਗੇ ਨਵੀਨਤਾ ਅਤੇ ਉੱਦਮ ਲਈ ‘ਵਿਸ਼ੇਸ਼ ਕਾਰਜ ਸਮੂਹ’ ਦੇ ਗਠਨ ਅਤੇ ਰਵਾਇਤੀ ਦਵਾਈਆਂ ’ਤੇ ਇੱਕ ਉਪ ਸਮੂਹ ਦੇ ਗਠਨ ਦਾ ਵੀ ਪ੍ਰਸਤਾਵ ਦਿੱਤਾ ਹੈ। ਪ੍ਰਧਾਨ ਮੰਤਰੀ ਨੇ ਮਹਾਮਾਰੀ ਦੇ ਬਾਅਦ ਦੇ ਵਿਸ਼ਵ ਲਈ ਭਾਰਤ ਦੇ ਵਿਚਾਰ ‘ਆਤਮਨਿਰਭਰ ਭਾਰਤ’ ਬਾਰੇ ਚਰਚਾ ਕੀਤੀ ਜੋ ਕਿ ਆਲਮੀ ਅਰਥਵਿਵਸਥਾ ਅਤੇ ਐੱਸਸੀਓ ਦੇਸ਼ਾਂ ਦੀ ਅਰਥਵਿਵਸਥਾ ਨੂੰ ਬਲ ਦੇਣ ਵਿੱਚ ਅਹਿਮ ਭੂਮਿਕਾ ਨਿਭਾ ਸਕਦਾ ਹੈ।
ਪ੍ਰਧਾਨ ਮੰਤਰੀ ਨੇ ਤਾਜਿਕਿਸਤਾਨ ਗਣਰਾਜ ਦੇ ਰਾਸ਼ਟਰੀ ਇਮੋਮਾਲੀ ਰਹਿਮਾਨ ਦੇ ਅਗਲੇ ਸਾਲ ਐੱਸਸੀਓ ਦੇ ਮੁਖੀ ਬਣਨ ਲਈ ਵਧਾਈ ਦਿੱਤੀ ਅਤੇ ਭਾਰਤ ਦੁਆਰਾ ਪੂਰੇ ਸਹਿਯੋਗ ਦਾ ਭਰੋਸਾ ਦਿੱਤਾ।
ਰੱਖਿਆ ਮੰਤਰਾਲਾ
ਭਾਰਤੀ ਜਲ ਸੈਨਾ ਨੇ ਜਲ ਸੈਨਾ ਅਭਿਆਸ ਮਾਲਾਬਾਰ ਵਿੱਚ ਹਿੱਸਾ ਲਿਆ
ਭਾਰਤੀ ਜਲ ਸੈਨਾ ਯੂਐਸ ਨੇਵੀ , ਜਾਪਾਨੀ ਮੈਰੀਟਾਈਮ ਸੈਲਫ ਡਿਫੈਂਸ ਫੋਰਸ  ਅਤੇ ਰਾਇਲ ਆਸਟਰੇਲੀਅਨ ਨੇਵੀ  ਦੇ ਨਾਲ ਅਭਿਆਸ ਮਾਲਾਬਾਰ 2021 ਦੇ ਸਮੁਦਰੀ ਪੜਾਅ ਵਿੱਚ 26 - 29 ਅਗਸਤ 2021 ਤੱਕ ਹਿੱਸਾ ਲੈ ਰਹੀ ਹੈ।
ਸਮੁਦਰੀ ਅਭਿਆਸ ਦੀ ਮਾਲਾਬਾਰ ਲੜੀ 1992 ਵਿੱਚ ਇੱਕ ਇਨ-ਯੂਐੱਸਐੱਨ ਅਭਿਆਸ ਦੇ ਰੂਪ ਵਿੱਚ ਅਰੰਭ ਹੋਈ ਸੀ। 2015 ਵਿੱਚ, ਜੇਐਮਐਸਡੀਐਫ ਇੱਕ ਸਥਾਈ ਮੈਂਬਰ ਵਜੋਂ ਮਾਲਾਬਾਰ ਵਿੱਚ ਸ਼ਾਮਲ ਹੋਇਆ। 2020 ਦੇ ਸੰਸਕਰਣ ਵਿੱਚ ਰਾਇਲ ਆਸਟਰੇਲੀਆਈ ਜਲ ਸੈਨਾ ਦੀ ਭਾਗੀਦਾਰੀ ਵੇਖੀ ਗਈ। ਇਸ ਸਾਲ ਅਭਿਆਸ ਮਾਲਾਬਾਰ ਦਾ 25 ਵਾਂ ਸੰਸਕਰਣ ਮਨਾਇਆ ਜਾ ਰਿਹਾ ਹੈ, ਜਿਸਦੀ ਮੇਜ਼ਬਾਨੀ ਯੂਐਸਐਨ ਵੱਲੋਂ ਪੱਛਮੀ ਪ੍ਰਸ਼ਾਂਤ ਖੇਤਰ ਵਿੱਚ ਕੀਤੀ ਜਾ ਰਹੀ ਹੈ।
ਭਾਰਤੀ ਜਲ ਸੈਨਾ ਦੀ ਭਾਗੀਦਾਰੀ, ਜਿਸ ਵਿੱਚ ਆਈਐਨਐਸ ਸ਼ਿਵਾਲਿਕ ਅਤੇ ਆਈਐਨਐਸ ਕਦਮੱਟ ਅਤੇ ਪੀ 8 ਆਈ ਗਸ਼ਤੀ ਜਹਾਜ਼ ਸ਼ਾਮਲ ਹਨ, ਦੀ ਅਗਵਾਈ ਰੀਅਰ ਐਡਮਿਰਲ ਤਰੁਣ ਸੋਬਤੀ, ਵੀਐਸਐਮ, ਫਲੈਗ ਅਫਸਰ ਕਮਾਂਡਿੰਗ ਈਸਟਰਨ ਫਲੀਟ ਕਰ ਰਹੇ ਹਨ। ਯੂਐਸ ਜਲ ਸੈਨਾ ਦੀ ਪ੍ਰਤੀਨਿਧਤਾ ਯੂਐਸਐਸ ਬੈਰੀ, ਯੂਐਸਐਨਐਸ ਰੈਪਹਾਨੌਕ, ਯੂਐਸਐਨਐਸ ਬਿਗ ਹੌਰਨ ਅਤੇ ਪੀ 8 ਏ ਗਸ਼ਤੀ ਜਹਾਜ਼ ਕਰਨਗੇ। ਜਾਪਾਨੀ ਮੈਰੀਟਾਈਮ ਸੈਲਫ ਡਿਫੈਂਸ ਫੋਰਸ ਦੀ ਨੁਮਾਇੰਦਗੀ ਜੇਐਸ ਕਾਗਾ, ਮੁਰਾਸਮੇ ਅਤੇ ਸ਼ਿਰਾਨੁਈ ਤੋਂ ਇਲਾਵਾ ਇੱਕ ਪਣਡੁੱਬੀ ਅਤੇ ਪੀ 1 ਗਸ਼ਤੀ ਜਹਾਜ਼ਾਂ ਵੱਲੋਂ ਕੀਤੀ ਜਾਵੇਗੀ। ਰਾਇਲ ਆਸਟਰੇਲੀਆਈ ਜਲ ਸੈਨਾ ਦੀ ਪ੍ਰਤੀਨਿਧਤਾ ਐਚਐਮਏਐਸ ਵਾਰਾਮੁੰਗਾ ਵੱਲੋਂ ਕੀਤੀ ਜਾਵੇਗੀ।
ਭਾਰਤੀ ਜਲ ਸੈਨਾ ਦੇ ਸਮੁਦਰੀ ਜਹਾਜ਼ ਗੁਆਮ ਤੋਂ ਰਵਾਨਾ ਹੋਏ ਜਿੱਥੇ ਉਨ੍ਹਾਂ ਨੇ 21-24 ਅਗਸਤ 21 ਤੱਕ ਓਪ੍ਰੇਸ਼ਨਲ ਟਰਨ ਅਰਾਉੰਡ ਵਿੱਚ ਹਿੱਸਾ ਲਿਆ। ਇਸ ਪੜਾਅ ਦੌਰਾਨ, ਫਲੈਗ ਅਫਸਰ ਕਮਾਂਡਿੰਗ-ਇਨ-ਚੀਫ, ਪੂਰਬੀ ਜਲ ਸੈਨਾ ਕਮਾਂਡ ਦੇ ਵਾਈਸ ਐਡਮਿਰਲ ਏਬੀ ਸਿੰਘ, ਏਵੀਐਸਐਮ, ਵੀਐਸਐਮ ਨੇ ਯੂਐੱਸ ਜਲ ਸੈਨਾ ਦੇ ਆਪਣੇ ਹਮਰੁਤਬਾ ਨਾਲ ਵਿਚਾਰ ਵਟਾਂਦਰਾ ਕੀਤਾ।
ਮਾਲਾਬਾਰ -21 ਪੇਚੀਦਾ ਅਭਿਆਸਾਂ ਨੂੰ ਦੇਖੇਗਾ ਜਿਨ੍ਹਾਂ ਵਿੱਚ ਐਂਟੀ-ਸਰਫੇਸ, ਐਂਟੀ-ਏਅਰ ਅਤੇ ਪਣਡੁੱਬੀ-ਵਿਰੋਧੀ ਯੁੱਧ ਅਭਿਆਸ, ਅਤੇ ਹੋਰ ਚਾਲਾਂ ਅਤੇ ਰਣਨੀਤਕ ਅਭਿਆਸ ਸ਼ਾਮਲ ਹਨ। ਅਭਿਆਸ ਹਿੱਸਾ ਲੈਣ ਵਾਲੀਆਂ ਜਲ ਸੈਨਾਵਾਂ ਨੂੰ ਇੱਕ ਦੂਜੇ ਦੀ ਮੁਹਾਰਤ ਅਤੇ ਤਜ਼ਰਬਿਆਂ ਤੋਂ ਲਾਭ ਪ੍ਰਾਪਤ ਕਰਨ ਦਾ ਮੌਕਾ ਪ੍ਰਦਾਨ ਕਰੇਗਾ।
ਕੋਵਿਡ -19 ਵਿਸ਼ਵਵਿਆਪੀ ਮਹਾਮਾਰੀ ਦੌਰਾਨ ਸਿਹਤ ਪ੍ਰੋਟੋਕੋਲ ਦੀ ਪਾਲਣਾ ਕਰਦਿਆਂ ਅਭਿਆਸ ਦਾ ਸੰਚਾਲਨ ਭਾਗੀਦਾਰ ਜਲ ਸੈਨਾਵਾਂ ਅਤੇ ਇੱਕ ਸੁਤੰਤਰ, ਖੁੱਲੇ ਅਤੇ ਸੰਮਿਲਤ ਹਿੰਦ-ਪ੍ਰਸ਼ਾਂਤ ਖੇਤਰ ਦੇ ਸਾਂਝੇ ਦ੍ਰਿਸ਼ਟੀਕੋਣ ਦੇ ਵਿਚਕਾਰ ਤਾਲਮੇਲ ਦਾ ਪ੍ਰਮਾਣ ਹੈ।
ਭਾਰਤ ਚੋਣ ਕਮਿਸ਼ਨ
ਮੁਲਤਵੀ ਕੀਤੀਆਂ ਗਈਆਂ ਰਾਜ ਸਭਾ ਚੋਣਾਂ ਲਈ ਪੋਲਿੰਗ ਅਤੇ ਵੋਟਾਂ ਦੀ ਗਿਣਤੀ ਦੀਆਂ ਮਿਤੀਆਂ
ਭਾਰਤ ਦੇ ਚੋਣ ਕਮਿਸ਼ਨ ਨੇ 25 ਫਰਵਰੀ, 2020 ਨੂੰ 17 ਰਾਜਾਂ ਤੋਂ ਰਾਜ ਸਭਾ ਦੀਆਂ 55 ਸੀਟਾਂ ਭਰਨ ਲਈ ਚੋਣਾਂ ਕਰਵਾਉਣ ਦਾ ਐਲਾਨ ਕੀਤਾ ਸੀ। ਇਨ੍ਹਾਂ ਸੀਟਾਂ ਤੋਂ ਮੈਂਬਰ ਅਪ੍ਰੈਲ, 2020 ਵਿੱਚ ਰਿਟਾਇਰ ਹੋਣ ਵਾਲੇ ਸਨ। ਇਸ ਸਬੰਧੀ ਨੋਟੀਫਿਕੇਸ਼ਨ ਨੰਬਰ 318 /ਸੀਐੱਸ-ਮਲਟੀ /2020 ਮਿਤੀ 6 ਮਾਰਚ, 2020 ਨੂੰ ਜਾਰੀ ਹੋਇਆ ਸੀ। 18 ਮਾਰਚ, 2020 ਨੂੰ ਨਾਂ ਵਾਪਸ ਲੈਣ ਦੀ ਆਖਰੀ ਮਿਤੀ ਲੰਘਣ ਉੱਤੇ ਸਬੰਧਿਤ ਰਿਟਰਨਿੰਗ ਅਫਸਰਾਂ ਨੇ 10 ਰਾਜਾਂ ਦੀਆਂ 37 ਸੀਟਾਂ ਉੱਤੇ ਬਿਨਾ ਮੁਕਾਬਲਾ ਉਮੀਦਵਾਰਾਂ ਦੇ ਜੇਤੂ ਹੋਣ ਦਾ ਐਲਾਨ ਕਰ ਦਿੱਤਾ ਸੀ। ਇਸ ਤੋਂ ਬਾਅਦ ਸਬੰਧਿਤ ਰਿਟਰਨਿੰਗ ਅਫਸਰਾਂ ਦੀਆਂ ਰਿਪੋਰਟਾਂ ਮਿਲਣ ਤੋਂ ਬਾਅਦ ਆਂਧਰ ਪ੍ਰਦੇਸ਼, ਗੁਜਰਾਤ, ਝਾਰਖੰਡ, ਮੱਧ ਪ੍ਰਦੇਸ਼, ਮਣੀਪੁਰ, ਮੇਘਾਲਿਆ ਅਤੇ ਰਾਜਸਥਾਨ ਦੀਆਂ 18 ਸੀਟਾਂ ਉੱਤੇ 26 ਮਾਰਚ, 2020  ਨੂੰ ਚੋਣਾਂ ਕਰਵਾਉਣ ਦਾ ਫੈਸਲਾ ਹੋਇਆ ਸੀ ਅਤੇ ਚੋਣਾਂ ਮੁਕੰਮਲ ਹੋਣ ਦੀ ਮਿਤੀ ਤੋਂ ਪਹਿਲਾਂ ਹੀ ਕਮਿਸ਼ਨ ਨੇ 30 ਮਾਰਚ, 2020  ਨੂੰ 6 ਮਾਰਚ, 2020 ਦੇ ਨੋਟੀਫਿਕੇਸ਼ਨ ਦਾ ਐਲਾਨ ਕੀਤਾ।
ਜਨ ਪ੍ਰਤੀਨਿਧਤਾ ਕਾਨੂੰਨ, 1951 ਦੀ ਧਾਰਾ 153 ਵਿੱਚ ਕਿਹਾ ਗਿਆ ਹੈ ਕਿ ਚੋਣ ਕਮਿਸ਼ਨ ਕਿਸੇ ਵੀ ਕਾਰਨ ਲਈ ਜਿਸ ਨੂੰ ਕਿ ਉਹ ਕਾਫੀ ਸਮਝਦਾ ਹੋਵੇ, ਚੋਣ ਮੁਕੰਮਲ ਕਰਨ ਦੇ ਸਮੇਂ ਵਿੱਚ ਨੋਟੀਫਿਕੇਸ਼ਨ ਵਿੱਚ ਜ਼ਰੂਰੀ ਸੋਧਾਂ ਕਰਕੇ ਇਸ ਵਿੱਚ ਵਾਧਾ ਕਰ ਸਕਦਾ ਹੈ, ਜੋ ਕਿ ਉਪਰੋਕਤ ਕਾਨੂੰਨ ਦੀ ਧਾਰਾ 39 ਦੀ ਉਪਧਾਰਾ  ਅਧੀਨ ਕੀਤਾ ਜਾ ਸਕਦਾ ਹੈ। ਇਸੇ ਹਿਸਾਬ ਨਾਲ ਕੋਵਿਡ-19 ਕਾਰਨ ਪੈਦਾ ਹੋਈ ਅਣਕਿਆਸੀ ਸਥਿਤੀ, ਦੇਸ਼ ਵਿੱਚ ਜਨਤਕ ਸਿਹਤ ਐਮਰਜੈਂਸੀ ਅਤੇ ਸਬੰਧਿਤ ਸਲਾਹਾਂ ਜਾਰੀ ਹੋਣ ਕਾਰਨ ਕਮਿਸ਼ਨ ਨੇ 24 ਮਾਰਚ, 2020 ਨੂੰ ਆਪਣੇ ਪ੍ਰੈੱਸ ਨੋਟ ਅਨੁਸਾਰ ਇਨ੍ਹਾਂ ਚੋਣਾਂ ਨੂੰ ਅੱਗੇ ਪਾ ਦਿੱਤਾ ਸੀ ਅਤੇ ਉਪਰੋਕਤ ਕਾਨੂੰਨ ਦੀ ਧਾਰਾ 153 ਅਨੁਸਾਰ ਤਾਜ਼ਾ ਚੋਣਾਂ ਕਰਵਾਉਣ ਦਾ ਐਲਾਨ ਕੀਤਾ ਸੀ ਅਤੇ ਇਹ ਵੀ ਫੈਸਲਾ ਕੀਤਾ ਸੀ ਕਿ ਉਪਰੋਕਤ 2-ਸਾਲਾ ਚੋਣਾਂ ਲਈ ਭਾਰਤੀ ਚੋਣ ਕਮਿਸ਼ਨ ਦੁਆਰਾ ਪੋਲਿੰਗ ਅਤੇ ਗਿਣਤੀ ਦੀਆਂ ਮਿਤੀਆਂ ਦਾ ਐਲਾਨ ਸਥਿਤੀ ਦਾ ਜਾਇਜ਼ਾ ਲੈ ਕੇ ਕੀਤਾ ਜਾਵੇਗਾ। ਪ੍ਰੈੱਸ ਨੋਟ ਵਿੱਚ ਇਹ ਵੀ ਕਿਹਾ ਗਿਆ ਸੀ ਕਿ ਚੋਣ ਲੜ ਰਹੇ ਉਮੀਦਵਾਰਾਂ ਦੀਆਂ ਲਿਸਟਾਂ ਸਬੰਧਿਤ ਰਿਟਰਨਿੰਗ ਅਫਸਰਾਂ ਦੁਆਰਾ ਜਾਰੀ ਕੀਤੀਆਂ ਜਾ ਚੁੱਕੀਆਂ ਹਨ ਅਤੇ ਉਸੇ ਨੋਟੀਫਿਕੇਸ਼ਨ  ਅਨੁਸਾਰ ਹੀ ਇਹ ਜਾਇਜ਼ ਰਹਿਣਗੀਆਂ।
ਹੁਣ ਕਮਿਸ਼ਨ ਨੇ ਮਾਮਲੇ ਉੱਤੇ ਵਿਸਥਾਰ ਨਾਲ ਵਿਚਾਰ ਕੀਤੀ ਹੈ ਜਿਸ ਵਿੱਚ 30 ਮਈ, 2020 ਨੂੰ ਕੇਂਦਰੀ ਗ੍ਰਹਿ ਸਕੱਤਰ ਅਤੇ ਚੇਅਰਮੈਨ ਰਾਸ਼ਟਰੀ ਕਾਰਜਕਾਰਣੀ ਕਮੇਟੀ  ਦੁਆਰਾ ਰਾਸ਼ਟਰੀ ਤਬਾਹੀ ਪ੍ਰਬੰਧਨ ਕਾਨੂੰਨ, 2005 ਅਨੁਸਾਰ ਅਤੇ ਸਬੰਧਿਤ ਮੁੱਖ ਚੋਣ ਅਧਿਕਾਰੀਆਂ ਦੁਆਰਾ ਪ੍ਰਦਾਨ ਕੀਤੇ ਗਏ ਇਨਪੁੱਟਸ ਅਨੁਸਾਰ ਕਮਿਸ਼ਨ ਨੇ ਫੈਸਲਾ ਕੀਤਾ ਹੈ ਕਿ ਇਨ੍ਹਾਂ 18 ਸੀਟਾਂ ਲਈ ਆਂਧਰ ਪ੍ਰਦੇਸ਼ , ਗੁਜਰਾਤ , ਝਾਰਖੰਡ , ਮੱਧ ਪ੍ਰਦੇਸ਼ , ਮਣੀਪੁਰ , ਮੇਘਾਲਿਆ  ਅਤੇ ਰਾਜਸਥਾਨ  ਲਈ ਚੋਣਾਂ ਹੇਠ ਲਿਖੇ ਸ਼ਡਿਊਲ ਅਨੁਸਾਰ ਕਰਵਾਈਆਂ ਜਾਣਗੀਆਂ -
|
|
ਈਵੈਂਟ
|
|
ਮਿਤੀ
|
|
ਚੋਣ ਦੀ ਮਿਤੀ
|
|
19 ਜੂਨ, 2020 
|
|
ਪੋਲਿੰਗ ਦਾ ਸਮਾਂ
|
|
ਸਵੇਰੇ 9.00 ਤੋਂ ਸ਼ਾਮ 4.00 ਵਜੇ ਤੱਕ
|
|
ਵੋਟਾਂ ਦੀ ਗਿਣਤੀ
|
|
19 ਜੂਨ, 2020  ਸ਼ਾਮ 5 ਵਜੇ
|
|
ਮਿਤੀ ਜਿਸ ਤੋਂ ਪਹਿਲਾਂ ਚੋਣ ਮੁਕੰਮਲ ਹੋਣੀ ਹੈ
|
|
22 ਜੂਨ, 2020 
ਕਮਿਸ਼ਨ ਨੇ ਇਹ ਵੀ ਫੈਸਲਾ ਕੀਤਾ ਹੈ ਕਿ ਮੁੱਖ ਸਕੱਤਰਾਂ ਦੁਆਰਾ ਰਾਜਾਂ ਤੋਂ ਇੱਕ ਸੀਨੀਅਰ ਅਧਿਕਾਰੀ ਦੀ ਡਿਊਟੀ ਇਹ ਯਕੀਨੀ ਬਣਾਉਣ ਲਈ ਲਗਾਈ ਜਾਵੇਗੀ ਕਿ ਕੋਵਿਡ-19 ਬਾਰੇ ਜੋ ਹਿਦਾਇਤਾਂ ਜਾਰੀ ਹੋਈਆਂ ਹਨ, ਚੋਣਾਂ ਦੌਰਾਨ ਉਨ੍ਹਾਂ ਉੱਤੇ ਪੂਰੀ ਤਰ੍ਹਾਂ ਅਮਲ ਹੋਵੇ।
ਇਸ ਤੋਂ ਇਲਾਵਾ ਕਮਿਸ਼ਨ ਨੇ ਸਬੰਧਿਤ ਰਾਜਾਂ ਦੇ ਮੁੱਖ ਚੋਣ ਅਫਸਰਾਂ ਨੂੰ ਸਬੰਧਿਤ ਰਾਜਾਂ ਵਿੱਚ ਆਬਜ਼ਰਵਰ ਵਜੋਂ ਨਿਯੁਕਤ ਕੀਤਾ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਦੀ ਫੈਡਰਲ ਰੀਪਬਲਿਕ ਆਵ੍ ਜਰਮਨੀ ਦੇ ਚਾਂਸਲਰ ਨਾਲ ਮੁਲਾਕਾਤ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ 10 ਸਤੰਬਰ 2023 ਨੂੰ ਨਵੀਂ ਦਿੱਲੀ ਵਿੱਚ ਜੀ20 ਸਮਿਟ ਦੇ ਦੌਰਾਨ ਫੈਡਰਲ ਰੀਪਬਲਿਕ ਆਵ੍ ਜਰਮਨੀ ਦੇ ਚਾਂਸਲਰ, ਮਹਾਮਹਿਮ ਸ਼੍ਰੀ ਓਲਾਫ ਸਕੋਲਜ਼  ਨਾਲ ਮੁਲਾਕਾਤ ਕੀਤੀ। ਫਰਵਰੀ 2023 ਵਿੱਚ ਭਾਰਤ ਦੀ ਸਰਕਾਰੀ ਯਾਤਰਾ ਤੋਂ ਬਾਅਦ ਜਰਮਨ ਚਾਂਸਲਰ ਦੀ ਇਸ ਸਾਲ ਭਾਰਤ ਦੀ ਇਹ ਦੂਸਰੀ ਯਾਤਰਾ ਸੀ।
ਚਾਂਸਲਰ ਸਕੋਲਜ਼ ਨੇ ਜੀ20 ਪ੍ਰੈਜ਼ੀਡੈਂਸੀ ਦੀ ਸਫ਼ਲਤਾ 'ਤੇ ਪ੍ਰਧਾਨ ਮੰਤਰੀ ਨੂੰ ਵਧਾਈਆਂ ਦਿੱਤੀਆਂ। ਪ੍ਰਧਾਨ ਮੰਤਰੀ ਨੇ ਭਾਰਤ ਦੀ ਜੀ20 ਪ੍ਰੈਜ਼ੀਡੈਂਸੀ ਦੇ ਦੌਰਾਨ ਜਰਮਨੀ ਦੇ ਸਮਰਥਨ ਦੀ ਸ਼ਲਾਘਾ ਕੀਤੀ। ਵਿਭਿੰਨ ਜੀ20 ਬੈਠਕਾਂ ਅਤੇ ਸਮਾਗਮਾਂ ਵਿੱਚ ਜਰਮਨੀ ਦੀ ਉੱਚ-ਪੱਧਰੀ ਭਾਗੀਦਾਰੀ ਰਹੀ ਹੈ।
ਦੋਨਾਂ ਨੇਤਾਵਾਂ ਨੇ ਆਪਣੀ ਦੁਵੱਲੀ ਰਣਨੀਤਕ ਭਾਈਵਾਲੀ ਵਿੱਚ ਹੋਈ ਪ੍ਰਗਤੀ ਦੀ ਭੀ ਸਮੀਖਿਆ ਕੀਤੀ। ਉਨ੍ਹਾਂ ਨੇ ਰੱਖਿਆ, ਹਰਿਤ ਅਤੇ ਟਿਕਾਊ ਵਿਕਾਸ, ਮਹੱਤਵਪੂਰਨ ਖਣਿਜ, ਕੁਸ਼ਲ ਕਰਮੀਆਂ ਦੀ ਗਤੀਸ਼ੀਲਤਾ ਅਤੇ ਸਿੱਖਿਆ ਜਿਹੇ ਖੇਤਰਾਂ ਵਿੱਚ ਸਹਿਯੋਗ ਨੂੰ ਡੂੰਘਾ ਕਰਨ ਦੇ ਢੰਗ-ਤਰੀਕਿਆਂ 'ਤੇ ਚਰਚਾ ਕੀਤੀ।
ਨੇਤਾਵਾਂ ਨੇ ਆਪਸੀ ਹਿਤਾਂ ਦੇ ਖੇਤਰੀ ਅਤੇ ਆਲਮੀ ਮੁੱਦਿਆਂ 'ਤੇ ਭੀ ਵਿਚਾਰਾਂ ਦਾ ਅਦਾਨ-ਪ੍ਰਦਾਨ ਕੀਤਾ।
ਪ੍ਰਧਾਨ ਮੰਤਰੀ ਨੇ ਅੰਤਰ-ਸਰਕਾਰੀ ਕਮਿਸ਼ਨ ਦੇ ਅਗਲੇ ਦੌਰ ਦੇ ਲਈ ਚਾਂਸਲਰ ਸਕੋਲਜ਼ ਨੂੰ ਅਗਲੇ ਸਾਲ ਭਾਰਤ ਆਉਣ ਦਾ ਸੱਦਾ ਦਿੱਤਾ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਸ਼੍ਰੀ ਅਨੁਰਾਗ ਠਾਕੁਰ ਨੇ ਪਾਦੂਕੋਣ-ਦ੍ਰਵਿੜ ਸੈਂਟਰ ਫੌਰ ਸਪੋਰਟਸ ਐਕਸੀਲੈਂਸ ਵਿੱਚ ਅਤਿਆਧੁਨਿਕ ਸੁਵਿਧਾਵਾਂ ਦਾ ਉਪਯੋਗ ਕਰਨ ਅਤੇ ਅੰਤਰਰਾਸ਼ਟਰੀ ਪੱਧਰ ‘ਤੇ ਮੁਕਾਬਲਾ ਕਰਨ ਲਈ ਅਧਿਕ ਕੌਸ਼ਲ ਵਿਕਸਿਤ ਕਰਨ ਦਾ ਸੱਦਾ ਦਿੱਤਾ
ਕੇਂਦਰੀ ਸੂਚਨਾ ਅਤੇ ਪ੍ਰਸਾਰਣ, ਯੁਵਾ ਮਾਮਲੇ ਅਤੇ ਖੇਡ ਮੰਤਰੀ ਸ਼੍ਰੀ ਅਨੁਰਾਗ ਸਿੰਘ ਠਾਕੁਰ ਨੇ ਕਿਹਾ ਕਿ ਅਸੀਂ ਖੇਡ ਖੇਡਣ ਲਈ ਵੀਕਐਂਡ ਜਾਂ ਛੁੱਟੀਆਂ ਦੇ ਦਿਨਾਂ ਦਾ ਇੰਤਜਾਰ ਨਹੀਂ ਕਰਨਾ ਚਾਹੀਦਾ ਬਲਕਿ ਕਿਤੇ ਵੀ ਅਤੇ ਕਿਸੇ ਵਿੱਚ ਸਮੇਂ ਖੇਡ ਸ਼ੁਰੂ ਕਰ ਦੇਣਾ ਚਾਹੀਦਾ ਹੈ। ਉਨ੍ਹਾਂ ਨੇ ਪਾਦੂਕੋਣ-ਦ੍ਰਵਿੜ ਸੈਂਟਰ ਫੌਰ ਸਪੋਰਟਸ ਐਕਸੀਲੈਂਸ  ਵਿੱਚ ਖਿਡਾਰੀਆਂ ਦੇ ਨਾਲ ਗੱਲਬਾਤ ਕਰਦੇ ਹੋਏ ਕਿਹਾ ਕਿ ਇਸ ਕੇਂਦਰ ਦੀ ਅਤਿਆਧੁਨਿਕ ਸੁਵਿਧਾਵਾਂ ਦਾ ਉਪਯੋਗ ਅੰਤਰਰਾਸ਼ਟਰੀ ਪੱਧਰ ‘ਤੇ ਮੁਕਾਬਲੇ ਲਈ ਅਧਿਕ ਕੌਸ਼ਲ ਵਿਕਸਿਤ ਕਰਨ ਦੇ ਉਦੇਸ਼ ਲਈ ਕੀਤਾ ਜਾਣਾ ਚਾਹੀਦਾ ਹੈ।
ਪਾਦੂਕੋਣ-ਦ੍ਰਵਿੜ ਸੈਂਟਰ ਫੌਰ ਸਪੋਰਟਸ ਐਕਸੀਲੈਂਸ  ਬੰਗਲੁਰੂ ਵਿੱਚ 15 ਏਕੜ ਵਿੱਚ ਬਣਿਆ ਇੱਕ ਵਿਸ਼ਵ ਪੱਧਰੀ ਏਕੀਕ੍ਰਿਤ ਖੇਡ ਪਰਿਸਰ ਹੈ। ਇਸ ਵਿੱਚ ਬੈਡਮਿੰਟਨ, ਕ੍ਰਿਕੇਟ, ਫੁੱਟਬਾਲ, ਟੇਨਿਸ, ਤੈਰਾਕੀ, ਸਕਵੈਸ਼, ਬਾਸਕਟਬਾਲ ਅਤੇ ਨਿਸ਼ਾਨੇਬਾਜੀ ਵਿੱਚ ਅਤਿਆਧੁਨਿਕ ਸੁਵਿਧਾਵਾਂ ਮੌਜੂਦ ਹਨ। ਇਸ ਦਾ ਉਦੇਸ਼ ਮੁਕਾਬਲੇ ਅਤੇ ਮਨੋਰੰਜਨ ਐਥਲੀਟਾਂ, ਪੇਸ਼ੇਵਰ, ਕੋਚਾਂ, ਖੇਡ ਅਕਾਦਮੀਆਂ ਅਤੇ ਇੱਛੁਕ ਯੁਵਾ ਪ੍ਰਤਿਭਾਵਾਂ ਨੂੰ ਉਨ੍ਹਾਂ ਦੀ ਪਸੰਦ ਦੇ ਖੇਡ ਵਿੱਚ ਉਤਕ੍ਰਿਸ਼ਟਤਾ ਪ੍ਰਾਪਤ ਕਰਨ ਲਈ ਪ੍ਰੋਤਸਾਹਿਤ ਕਰਨਾ ਹੈ। ਸੀਐੱਸਈ ਨੂੰ ਹੁਣ ਹਾਲ ਵਿੱਚ ਭਾਰਤੀ ਖੇਡ ਅਥਾਰਿਟੀ ਦੁਆਰਾ ਬੈਡਮਿੰਟਨ ਅਤੇ ਤੈਰਾਕੀ ਦੋਨਾਂ ਲਈ ਰਾਸ਼ਟਰੀ ਉਤਕ੍ਰਿਸ਼ਟਤਾ ਕੇਂਦਰ ਦੇ ਰੂਪ ਵਿੱਚ ਮਾਨਤਾ ਦਿੱਤੀ ਗਈ ਸੀ।
ਸੀਐੱਸਈ ਦੀਆਂ ਅਕਾਦਮੀਆਂ ਖੇਡ ਸੱਭਿਆਚਾਰ ਦੇ ਨਿਰਮਾਣ ਅਤੇ ਪ੍ਰੋਤਸਾਹਨ ਲਈ ਜ਼ਮੀਨੀ ਪੱਧਰ ‘ਤੇ ਪ੍ਰੋਗਰਾਮਾਂ ਨੂੰ ਪੂਰਾ ਕਰਦੀਆਂ ਹਨ ਅਤੇ ਨਾਲ-ਨਾਲ ਹੀ ਭਵਿੱਖ ਵਿੱਚ ਅੰਤਰਰਾਸ਼ਟਰੀ ਖਿਡਾਰੀਆਂ ਨੂੰ ਤਿਆਰ ਕਰਨ ਦਾ ਟੀਚਾ ਵੀ ਨਿਰਧਾਰਿਤ ਕਰਦੀ ਹੈ। ਸੀਐੱਸਈ ਨੇ ਪਹਿਲੇ ਹੀ ਟੀਚਾ ਸੈਨ, ਸ਼੍ਰੀਹਰੀ, ਨਟਰਾਜ, ਅਸ਼ਵਿਨੀ ਪੋਨੱਪਾ ਅਤੇ ਅਪੂਰਵੀ ਚੰਦੇਲੀ ਜਿਹੇ ਭਾਰਤ ਦੇ ਕੁਝ ਸਭ ਤੋਂ ਪ੍ਰਤਿਭਾਸ਼ਾਲੀ ਅਤੇ ਸਫਲ ਐਥਲੀਟਾਂ ਦੀ ਮੇਜ਼ਬਾਨੀ ਕੀਤੀ ਹੈ।
ਸੀਐੱਸਈ ਦੇਸ਼ ਵਿੱਚ ਕੁਝ ਸਭ ਤੋਂ ਸਫਲ ਅਤੇ ਪ੍ਰਸਿੱਧ ਖੇਡ ਅਕਾਦਮੀਆਂ ਦਾ ਘਰ ਹੈ, ਜੋ ਦ੍ਰੋਣਾਚਾਰੀਆ ਪੁਰਸਕਾਰ ਵਿਜੇਤਾ ਵਿਮਲ ਕੁਮਾਰ ਅਤੇ ਨਿਹਾਰ ਅਮੀਨ  ਸਹਿਤ ਕੁਝ ਬਹੁਤ ਕੁਸ਼ਲ ਟ੍ਰੇਨਰ ਦੁਆਰਾ ਸੰਚਾਲਿਤ ਕੀਤੀਆਂ ਜਾ ਰਹੀਆਂ ਹਨ।
ਕਿਸੇ ਐਥਲੀਟ ਦੀ ਯਾਤਰਾ ਦਾ ਇੱਕ ਮਹੱਤਵਪੂਰਨ ਪਹਿਲੂ ਉਹ ਸਮਰਥਨ ਹੈ ਜਿਸ ਦੀ ਉਸੇ ਵਿਸ਼ਵ ਪੱਧਰ ‘ਤੇ ਪ੍ਰਦਰਸ਼ਨ ਕਰਨ ਲਈ ਖੇਡ ਵਿਗਿਆਨਾਂ ਦੇ ਰਾਹੀਂ ਜ਼ਰੂਰਤ ਪੈਂਦੀ ਹੈ। ਸੀਐੱਸਈ ਵਿੱਚ ਅਭਿਨਵ ਬਿੰਦ੍ਰਾ ਟਾਰਗੇਟਿੰਗ ਪਰਫੌਰਮੈਂਸ ਸੈਂਟਰ ,ਵੋਸੋਮਾ ਸਪੋਰਟਸ ਮੈਡੀਕਲ ਸੈਂਟਰ ਅਤੇ ਸਮੀਖਿਆ ਸਾਈਕੌਲੋਜੀ ਸਾਡੇ ਐਥਲੀਟਾਂ ਨੂੰ ਗਾਹਕ ਸੇਵਾਵਾਂ ਪ੍ਰਦਾਨ ਕਰਦੇ ਹਨ ਜਿਨ੍ਹਾਂ ਨੇ ਫਿਜਿਓਥੈਰੇਪੀ, ਸੱਟ ਪੁਰਨਵਾਸ, ਹਾਈਡ੍ਰੋਥੈਰੇਪੀ, ਜੇਰਿਆਟ੍ਰਿਕ ਦੇਖਭਾਲ, ਖੇਡ ਪੋਸ਼ਣ ਅਤੇ ਖੇਡ ਮਨੋਵਿਗਿਆਨ ਸ਼ਾਮਲ ਹਨ।
ਏਬੀਟੀਪੀ ਦੀ ਸਥਾਪਨਾ ਭਾਰਤ ਦੇ ਇੱਕਮਾਤਰ ਵਿਅਕਤੀਗਤ ਓਲੰਪਿਕ ਗੋਲਡ ਮੈਡਲ ਵਿਜੇਤਾ, ਅਭਿਨਵ ਬਿੰਦ੍ਰਾ ਦੁਆਰਾ ਕੀਤੀ ਗਈ ਸੀ ਅਤੇ ਇਸ ਕੇਂਦਰ ਵਿੱਚ ਕੁਲੀਨ ਵਰਗ ਦੇ ਐਥਲੀਟਾਂ ਅਤੇ ਮਨੋਰੰਜਕ ਉਪਯੋਗਕਤਾਵਾਂ ਦੋਨਾਂ ਲਈ ਮੁਲਾਂਕਣ ਅਤੇ ਟ੍ਰੇਨਿੰਗ ਲਈ ਅਤਿਆਧੁਨਿਕ ਉਪਕਰਣ ਮੌਜੂਦ ਹਨ ਜਿਸ ਵਿੱਚ ਪਿਲਾਟੇ ਦੇ ਕਮਰੇ ਅਤੇ ਕ੍ਰਾਇਓਥੈਰੇਪੀ ਰੂਮ ਤੱਕ ਪਹੁੰਚ ਵੀ ਸ਼ਾਮਲ ਹੈ।
ਇਹ ਕੇਂਦਰ ਖੇਡ ਪ੍ਰੇਮੀ ਵਿਅਕਤੀਆਂ ਅਤੇ ਕਾਰਪੋਰੇਟ ਨੂੰ ਖੇਡ ਮੈਂਬਰਸ਼ਿਪ ਵੀ ਪ੍ਰਦਾਨ ਕਰਦਾ ਹੈ। ਇਸ ਦੇ ਨਾਲ-ਨਾਲ ਉਨ੍ਹਾਂ ਨੇ ਆਪਣੀ ਪਸੰਦ ਦੇ ਖੇਡ ਦੇ ਨਾਲ ਪੂਰੀ ਤਰ੍ਹੀਂ ਕਾਰਜਸ਼ੀਲ ਫਿੱਟਨੈੱਸ ਕੇਂਦਰ ਅਤੇ ਇਸ ਪਰਿਸਰ ਦੇ ਵਿੱਚੋਂ-ਵਿੱਚ ਸਥਿਤ ਦੋ ਮੰਜਿਲਾ ਕਲਬ ਹਾਊਸ ‘ਦ ਗ੍ਰੈਂਡਸਟੈਂਡ’ ਤੱਕ ਪਹੁੰਚ ਵੀ ਉਪਲਬਧ ਹੈ।
ਸ਼੍ਰੀ ਰਾਹੁਲ ਦ੍ਰਵਿੜ ਕ੍ਰਿਕੇਟਰ, ਸ਼੍ਰੀ ਵਿਵੇਕ ਕੁਮਾਰ ਮੈਨੇਜਿੰਗ ਡਾਇਰੈਕਟਰ, ਪਾਦੂਕੋਣ-ਦ੍ਰਵਿੜ ਸੈਂਟਰ ਫੌਰ ਸਪੋਰਟਸ ਐਕਸੀਲੈਂਸ  ਮੈਂਬਰ ਅਤੇ ਸੀਨੀਅਰ ਅਧਿਕਾਰੀ ਵੀ ਸ਼੍ਰੀ ਅਨੁਰਾਗ ਠਾਕੁਰ ਦੀ ਯਾਤਰਾ ਦੇ ਦੌਰਾਨ ਮੌਜੂਦ ਸਨ।
ਇਸਪਾਤ ਮੰਤਰਾਲਾ
ਐੱਨਐੱਮਡੀਸੀ ਨੇ ਸਾਈਬਰ ਸੁਰੱਖਿਆ ਸਬੰਧੀ ਜਾਗਰੂਕਤਾ ‘ਤੇ ਵਾਰਤਾ ਆਯੋਜਿਤ ਕੀਤੀ
ਰਾਸ਼ਟਰੀ ਖਨਿਕ ਐੱਨਐੱਮਡੀਸੀ ਨੇ ਅੱਜ ਹੈਦਰਾਬਾਦ ਵਿੱਚ ਆਪਣੇ ਹੈੱਡ ਔਫਿਸ ਵਿੱਚ ਸਾਈਬਰ ਸੁਰੱਖਿਆ ਨੂੰ ਲੈ ਕੇ ਜਾਗਰੂਕਤਾ ਵਧਾਉਣ ਦੇ ਵਿਸ਼ੇ ‘ਤੇ ਇੱਕ ਵਾਰਤਾ ਆਯੋਜਿਤ ਕੀਤੀ। ਕੰਪਨੀ ਰਾਸ਼ਟ੍ਰੀ ਸਾਈਬਰ ਸੁਰੱਖਿਆ ਜਾਗਰੂਕਤਾ ਮਹੀਨਾ ਮਨਾ ਰਹੀ ਹੈ। ਦੇਸ਼ ਭਰ ਵਿੱਚ ਸਾਈਬਰ ਸੁਰੱਖਿਆ ਨੂੰ ਲੈ ਕੇ ਜਾਗਰੂਕਤਾ ਵਧਾਉਣ ਦੇ ਉਦੇਸ਼ ਨਾਲ ਜਨਤਕ ਅਤੇ ਨਿਜੀ ਕੰਪਨੀਆਂ ਦੁਆਰਾ ਹਰੇਕ ਵਰ੍ਹੇ ਅਕਤੂਬਰ ਵਿੱਚ ਸਾਈਬਰ ਸੁੱਖਿਆ ਮਹੀਨਾ ਆਯੋਜਿਤ ਕੀਤਾ ਜਾਂਦਾ ਹੈ।
ਐੱਨਐੱਮਡੀਸੀ ਨੇ ਸੀਐੱਮਡੀ ਸ਼੍ਰੀ ਸੁਮਿਤ ਦੇਬ ਅਤੇ ਡਾਇਰੈਕਟਲ  ਸ਼੍ਰੀ ਅਮਿਤਾਭ ਮੁਖਰਜੀ ਨੇ ਐੱਨਐੱਮਡੀਸੀ ਵਿੱਚ ਇੱਕ ਸੁਰੱਖਿਅਤ ਸਾਈਬਰ ਇਨਫ੍ਰਾਸਟ੍ਰਕਚਰ ਦੇ ਨਿਰਮਾਣ ਨੂੰ ਪ੍ਰੋਤਸਾਹਿਤ ਕੀਤਾ। ਐੱਨਐੱਮਡੀਸੀ ਦੇ ਪਾਰਟਨਰ  ਸ਼੍ਰੀ ਕ੍ਰਿਸ਼ਣ ਸਾਸਤ੍ਰੀ ਪੀ. ਨੇ ਮੁੱਖ ਭਾਸ਼ਣ ਦਿੱਤਾ।
ਐੱਨਐੱਮਡੀਸੀ ਦੇ ਸੀਐੱਮਡੀ ਸ਼੍ਰੀ ਸੁਮਿਤ ਦੇਬ ਨੇ ਕਿਹਾ ਕਿ ਭਾਰਤ ਸਰਕਾਰ ਦਾ ਡਿਜੀਟਲ ਇੰਡੀਆ ਦਾ ਵਿਜ਼ਨ ਦੇਸ਼ ਦੇ ਲੋਕਾਂ ਅਤੇ ਸੰਗਠਨਾਂ ਨੂੰ ਮਜ਼ਬੂਤ ਬਣਾਉਣਾ ਹੈ। ਇਸੇ ਵਿਜ਼ਨ ਦੇ ਅਨੁਰੂਪ ਐੱਨਐੱਮਡੀਸੀ ਡਿਜੀਟਲੀਕਰਨ ਅਤੇ ਆਟੋਮੇਸ਼ਨ ਦੇ ਵੱਲ ਅਗ੍ਰਸਰ ਹੈ। ਉਨ੍ਹਾਂ ਨੇ ਕਿਹਾ ਕਿ ਕਰਮਚਾਰੀਆਂ ਅਤੇ ਹਿਤਧਾਰਕਾਂ ਦੀ ਸੁਰੱਖਿਆ ਕਰਨਾ ਕੰਪਨੀ ਦੀ ਜ਼ਿੰਮੇਦਾਰੀ ਹੈ, ਕਿਉਂਕਿ ਉਹ ਡਿਜੀਟਲ ਦੁਨੀਆ ਵਿੱਚ ਸਤਰਕ, ਜਾਗਰੂਕ ਅਤੇ ਸੁਰੱਖਿਅਤ ਰਹਿ ਕੇ ਸਾਡੀ ਸੁਰੱਖਿਆ ਕਰਦੇ ਹਨ।
ਸ਼੍ਰੀ ਕ੍ਰਿਸ਼ਣ ਸਾਸਤ੍ਰੀ ਪੀ. ਨੇ ਸਾਈਬਰ ਅਪਰਾਧ ਦੇ ਦੁਸ਼ਪਰਿਣਾਮ ਅਤੇ ਅਗਲੇ ਦੌਰ ਦੇ ਸੰਭਾਵਿਤ ਹਮਲਿਆਂ ‘ਤੇ ਆਂਕੜੇ ਪੇਸ਼ ਕੀਤੇ ਅਤੇ ਵਿਅਕਤੀਆਂ, ਸੰਗਠਨਾਂ ਅਤੇ ਦੇਸ਼ਾਂ ਵਿੱਚ ਸਾਈਬਰ ਅਨੁਸ਼ਾਸਨ ਬਣਾਉਣ ਦੀ ਜ਼ਰੂਰਤ ‘ਤੇ ਚਾਨਣਾ ਪਾਇਆ। ਉਨ੍ਹਾਂ ਨੇ ਕਿਹਾ ਕਿ ਐੱਨਐੱਮਡੀਸੀ ਆਪਣੇ ਡਿਜੀਟਲ ਇਨਫ੍ਰਾਸਟ੍ਰਕਚਰ ਦਾ ਨਿਰਮਾਣ ਕਰਦੀ ਹੈ, ਕਿਉਂਕਿ ਸਾਈਬਰ ਸੁਰੱਖਿਆ ਅੱਗੇ ਵਧਣ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾਵੇਗੀ। ਕੰਪਨੀ ਨੇ ਇੱਕ ਮਜ਼ਬੂਤ ਸੂਚਨਾ ਸੁਰੱਖਿਆ ਪ੍ਰਬੰਧਨ ਅਤੇ ਸ਼ਾਸਨ ਪ੍ਰਣਾਲੀ ਸਥਾਪਿਤ ਕੀਤੀ ਹੈ। ਐੱਨਐੱਮਡੀਸੀ ਦੇ ਕਰਮਚਾਰੀਆਂ ਨੂੰ ਸਾਈਬਰ ਸਤਰਕਤਾ ਕਾਇਮ ਕਰਨ ਦੇ ਨਾਲ-ਨਾਲ ਕੰਪਨੀ ਅਤੇ ਦੇਸ਼ ਦੇ ‘ਫਾਇਰਵੌਲ’ ਨੂੰ ਮਜ਼ਬੂਤ ਕਰਨਾ ਚਾਹੀਦਾ ਹੈ।
ਐੱਨਐੱਮਡੀਸੀ ਦੇ ਡਾਇਰੈਕਟਰ  ਸ਼੍ਰੀ ਅਮਿਤਾਭ ਮੁਖਰਜੀ ਨੇ ਕਿਹਾ ਕਿ ਇਹ ਕਹਿਣਾ ਮੁਸ਼ਕਿਲ ਹੈ ਕਿ ਅਸੀਂ ਅੱਜ ਟੈਕਨੋਲੋਜੀ ਦੇ ਸੁਆਮੀ ਹਾਂ ਜਾਂ ਟੈਕਨੋਲੋਜੀ ਦੇ ਦਾਸ ਹਾਂ, ਲੇਕਿਨ ਤੱਥ ਇਹ ਹੈ ਕਿ ਟੈਕਨੋਲੋਜੀ ਇੱਥੇ ਸਥਾਈ ਹੈ। ਉਪਯੋਗਕਰਤਾ ਵਿਵਹਾਰ ਵਿੱਚ ਬਦਲਾਵ ਲਿਆਉਂਦੇ ਹੋਏ ਤਕਨੀਕ ਦੇ ਨਾਲ ਆਪਣੇ ਵਿਵਹਾਰ ਦੇ ਬਲ ‘ਤੇ ਇਸ ਦਾ ਇਸਤੇਮਾਲ ਕਰ ਸਕਦੇ ਹਾਂ। ਕਿਉਂਕਿ ਐੱਨਐੱਮਡੀਸੀ ਦੇ ਸਾਈਬਰ ਯੋੱਧਾ ਸਾਡੀ ਰੱਖਿਆ ਦੇ ਲਈ ਦਿਨ-ਰਾਤ ਕੰਮ ਕਰਦੇ ਹਨ, ਇਸ ਲਈ ਸਾਨੂੰ ਵੈੱਬ ‘ਤੇ ਵੀ ਜ਼ਿੰਮੇਦਾਰੀ ਨਾਲ ਵਿਵਹਾਰ ਕਰਨਾ ਚਾਹੀਦਾ ਹੈ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਕੇਂਦਰੀ ਮੰਤਰੀ ਸ਼੍ਰੀ ਅਨੁਰਾਗ ਠਾਕੁਰ ਨੇ ਲੇਹ, ਲੱਦਾਖ ਵਿੱਚ ਦੂਜੇ ‘ਅਲਟੀਮੇਟ ਲੱਦਾਖ ਸਾਈਕਲਿੰਗ ਚੈਲੇਂਜ’ ਨੂੰ ਝੰਡੀ ਦਿਖਾ ਕੇ ਰਵਾਨਾ ਕੀਤਾ
ਆਓ ਸਾਈਕਲ ਚਲਾਈਏ , ਆਪਾਂ ਤੰਦਰੁਸਤ ਰਹੀਏ ਅਤੇ ਭਾਰਤ ਨੂੰ ਤੰਦਰੁਸਤ ਰੱਖੀਏ: ਸ਼੍ਰੀ ਅਨੁਰਾਗ ਠਾਕੁਰ
ਕੇਂਦਰੀ ਸੂਚਨਾ ਅਤੇ ਪ੍ਰਸਾਰਣ ਮੰਤਰੀ ਸ਼੍ਰੀ ਅਨੁਰਾਗ ਠਾਕੁਰ ਨੇ ‘ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ’ ਅਤੇ ਫਿੱਟ ਇੰਡੀਆ ਅਭਿਯਾਨ ਦੇ ਤਹਿਤ ਦੂਜੇ “ਅਲਟੀਮੇਟ ਲੱਦਾਖ ਸਾਈਕਲਿੰਗ ਚੈਲੇਂਜ” ਨੂੰ ਝੰਡੀ ਦਿਖਾ ਕੇ ਰਵਾਨਾ ਕੀਤਾ । ਸਾਈਕਲਿੰਗ ਫੈਡਰੇਸ਼ਨ ਆਵ੍ ਇੰਡੀਆ ਦੇ ਤਾਲਮੇਲ ਨਾਲ ਲੱਦਾਖ ਪੁਲਿਸ ਦੁਆਰਾ ਇਸ ਮੁਕਾਬਲੇ ਦਾ ਆਯੋਜਨ ਕੀਤਾ ਗਿਆ ਹੈ ।
ਸਾਈਕਲ ਚਲਾਉਣ ਦੇ ਮੁਕਾਬਲੇ ਨੂੰ ਝੰਡੀ ਦਿਖਾ ਕੇ ਰਵਾਨਾ ਕਰਦੇ ਹੋਏ ਮੰਤਰੀ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪਰਿਕਲਪਨਾ , ਫਿੱਟ ਇੰਡੀਆ ਅਭਿਯਾਨ ਦੀ ਪ੍ਰੇਰਨਾ ਹੈ । ਇਹ ਪ੍ਰੋਗਰਾਮ ਦੇਸ਼ਵਾਸੀਆਂ ਵਿੱਚ ਬਿਹਤਰ ਸਿਹਤ ਦੇ ਪ੍ਰਤੀ ਜਾਗਰੂਕਤਾ ਨੂੰ ਹੁਲਾਰਾ ਦਿੰਦਾ ਹੈ । ਮੰਤਰੀ ਨੇ ਕਿਹਾ ਕਿ ਉਹ ਸਮੁੰਦਰ ਤਲ ਤੋਂ 11000 ਫੁੱਟ ਦੀ ਉਚਾਈ ‘ਤੇ ਸਾਈਕਲ ਚਲਾਉਣ ਦੇ ਮੁਕਾਬਲੇ ਵਿੱਚ ਭਾਗ ਲੈਣ ਵਾਲੇ ਲੱਦਾਖ ਦੇ ਯੁਵਾਵਾਂ ਦੇ ਜੋਸ਼ ਨੂੰ ਵੇਖ ਕੇ ਬਹੁਤ ਵਧੀਆ ਮਹਿਸੂਸ ਕਰ ਰਹੇ ਹਨ। ਮੰਤਰੀ ਨੇ ਸਾਈਕਲ ਮੁਕਾਬਲੇ ਨੂੰ ਹੁਲਾਰਾ ਦੇ ਕੇ ਫਿੱਟ ਇੰਡੀਆ ਅਭਿਯਾਨ ਵਿੱਚ ਯੋਗਦਾਨ ਦੇਣ ਲਈ ਲੱਦਾਖ ਦੇ ਯੁਵਾਵਾਂ ਦੀ ਪ੍ਰਸ਼ੰਸਾ ਕੀਤੀ ।
ਕੇਂਦਰੀ ਮੰਤਰੀ ਨੇ ਫਿੱਟ ਇੰਡੀਆ ਅਭਿਯਾਨ ਦੇ ਤਹਿਤ ਸਾਈਕਲ ਚਲਾਉਣ ਦੇ ਇਸ ਮੁਕਾਬਲੇ ਨੂੰ ਹੁਲਾਰਾ ਦੇਣ ਲਈ ਲੱਦਾਖ ਪੁਲਿਸ ਅਤੇ ਐੱਲਏਐੱਚਡੀਸੀ ਨੂੰ ਵੀ ਵਧਾਈ ਦਿੱਤੀ ।
ਫਿੱਟ ਇੰਡੀਆ ਅਭਿਯਾਨ ਨੂੰ ਹੁਲਾਰਾ ਦੇਣ ਵਿੱਚ ਯੁਵਾਵਾਂ ਦੀ ਭੂਮਿਕਾ ‘ਤੇ ਜ਼ੋਰ ਦਿੰਦੇ ਹੋਏ ਸ਼੍ਰੀ ਠਾਕੁਰ ਨੇ ਕਿਹਾ , ਆਓ ਸਾਈਕਲ ਚਲਾਈਏ , ਆਪਾਂ ਤੰਦਰੁਸਤ ਰਹੀਏ ਅਤੇ ਭਾਰਤ ਨੂੰ ਤੰਦਰੁਸਤ ਰੱਖੀਏ । ਨੌਜਵਾਨ ਤੰਦਰੁਸਤ ਹਨ , ਤਾਂ ਭਾਰਤ ਤੰਦਰੁਸਤ ਹੈ ।
ਕੇਂਦਰੀ ਮੰਤਰੀ ਨੇ, ਸਾਂਸਦ ਸ਼੍ਰੀ ਜਾਮਯਾਂਗ ਸੇਰਿੰਗ ਨਾਮਗਯਾਲ ਅਤੇ ਸੀਈਸੀ , ਤਾਸ਼ੀ ਗਯਾਲਸਨ ਦੇ ਨਾਲ ਸਾਈਕਲ ਚਲਾਉਣ ਦੇ ਇਸ ਮੁਕਾਬਲੇ ਵਿੱਚ ਭਾਗ ਲਿਆ ।
https://twitter.com/ianuragthakur/status/1441623597022269447
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਸਰਕਾਰ ਤੋਂ ਵਿੱਤੀ ਸਹਾਇਤਾ ਦੇ ਲਈ ਪੈਰਾ-ਸਪੋਰਟਸ ਨੂੰ ‘ਪ੍ਰਾਥਮਿਕਤਾ’ ਸ਼੍ਰੇਣੀ ਵਿੱਚ ਰੱਖਿਆ ਗਿਆ ਹੈ ਅਤੇ ਟਰੇਨਿੰਗ ਤੇ ਮੁਕਾਬਲੇ ਪ੍ਰਦਰਸ਼ਨ ਦੇ ਲਈ ਇਸ ਨੂੰ ਸਾਰੀ ਜ਼ਰੂਰੀ ਸਹਾਇਤਾ ਪ੍ਰਦਾਨ ਕੀਤੀ ਜਾਂਦੀ ਹੈ: ਸ਼੍ਰੀ ਅਨੁਰਾਗ ਠਾਕੁਰ
ਯੁਵਾ ਮਾਮਲੇ ਅਤੇ ਖੇਡ ਮੰਤਰਾਲਾ ਦਿਵਯਾਂਗ ਖਿਡਾਰੀਆਂ ਸਮੇਤ ਦੇਸ਼ ਵਿੱਚ ਖੇਡਾਂ ਦੇ ਵਿਕਾਸ ਦੇ ਲਈ ਨਿਮਨਲਿਖਿਤ ਯੋਜਨਾਵਾਂ ਚਲਾ ਰਿਹਾ ਹੈ:
1. ਖੇਲੋ ਇੰਡੀਆ ਯੋਜਨਾ
2. ਰਾਸ਼ਟਰੀ ਖੇਡ ਸੰਘਾਂ ਨੂੰ ਸਹਾਇਤਾ
3. ਅੰਤਰਰਾਸ਼ਟਰੀ ਖੇਡ ਯੋਜਨਾਵਾਂ ਵਿੱਚ ਜੇਤੂਆਂ ਅਤੇ ਉਨ੍ਹਾਂ ਦੇ ਟਰੇਨਰਾਂ ਨੂੰ ਵਿਸ਼ੇਸ਼ ਪੁਰਸਕਾਰ
4. ਰਾਸ਼ਟਰੀ ਖੇਡ ਪੁਰਸਕਾਰ
5. ਮੇਧਾਵੀ ਖਿਡਾਰੀਆਂ ਨੂੰ ਪੈਨਸ਼ਨ
6. ਪੰਡਿਤ ਦੀਨਦਿਯਾਲ ਉਪਾਧਿਆਏ ਨੈਸ਼ਨਲ ਸਪੋਰਟਸ ਵੈਲਫੇਅਰ ਫੰਡ
7. ਨੈਸ਼ਨਲ ਸਪੋਰਟਸ ਡਿਵੈਲਪਮੈਂਟ ਫੰਡ, ਅਤੇ
8. ਭਾਰਤੀ ਖੇਡ ਅਥਾਰਿਟੀ ਦੇ ਮਾਧਿਅਮ ਨਾਲ ਖੇਡ ਟਰੇਨਿੰਗ ਕੇਂਦਰ ਚਲਾਉਣਾ
ਮੰਤਰਾਲੇ ਦੀ ਖੇਲੋ ਇੰਡੀਆ ਯੋਜਨਾ ਦੇ ਕਾਰਜਖੇਤਰ ਵਿੱਚੋਂ ਇੱਕ “ਦਿਵਯਾਂਗ ਲੋਕਾਂ ਦੇ ਵਿੱਚ ਖੇਡ ਨੂੰ ਹੁਲਾਰਾ ਦੇਣ” ਵਿਸ਼ੇਸ਼ ਤੌਰ ‘ਤੇ ਦਿਵਯਾਂਗ ਖਿਡਾਰੀਆਂ ਨੂੰ ਸਮਰਪਿਤ ਹੈ। ਇਸ ਦੇ ਇਲਾਵਾ, ਰਾਸ਼ਟਰੀ ਖੇਡ ਸੰਘਾਂ ਨੂੰ ਸਹਾਇਤਾ ਯੋਜਨਾ ਦੇ ਤਹਿਤ, ਦੇਸ਼ ਦੇ ਪੈਰਾ-ਅਥਲੀਟਾਂ ਦੇ ਲਈ ਨੈਸ਼ਨਲ ਕੋਚਿੰਗ ਕੈਂਪਸ, ਵਿਦੇਸ਼ਾਂ ਵਿੱਚ ਖੇਡਣ ਦੇ ਲਈ ਭੇਜਨਾ, ਨੈਸ਼ਨਲ ਚੈਂਪੀਅਨਸ਼ਿਪ, ਖੇਡ ਉਪਕਰਣਾਂ ਦੀ ਖਰੀਦ, ਟਰੇਨਰਾਂ  ਅਤੇ ਖੇਡ ਕਰਮਚਾਰੀਆਂ ਦੇ ਵੇਤਨ ਆਦਿ ਦੇ ਆਯੋਜਨ ਦੇ ਲਈ ਧਨ ਵਿੱਤੀ ਸਹਾਇਤਾ ਦਿੱਤੀ ਜਾਂਦੀ ਹੈ। ਉਨ੍ਹਾਂ ਨੂੰ ਉਨ੍ਹਾਂ ਦੀਆਂ ਵਿਸ਼ੇਸ਼ ਜ਼ਰੂਰਤਾਂ ਦੇ ਇਲਾਵਾ ਹੋਰ ਖਿਡਾਰੀਆਂ ਦੇ ਸਮਾਨ ਸਾਰੀਆਂ ਜ਼ਰੂਰੀ ਸੁਵਿਧਾਵਾਂ ਪ੍ਰਦਾਨ ਕੀਤੀਆਂ ਜਾਂਦੀਆਂ ਹਨ। ਸਰਕਾਰ ਤੋਂ ਵਿੱਤੀ ਸਹਾਇਤਾ ਦੇ ਲਈ ਪੈਰਾ ਸਪੋਰਟਸ ਨੂੰ ‘ਪ੍ਰਾਥਮਿਕਤਾ’ ਸ਼੍ਰੇਣੀ ਵਿੱਚ ਰੱਖਿਆ ਗਿਆ ਹੈ ਅਤੇ ਇਸ ਉਦੇਸ਼ ਦੇ ਲਈ ਨਿਰਧਾਰਿਤ ਮਾਪਦੰਡਾਂ ਦੇ ਅਨੁਸਾਰ ਪੈਰਾ-ਅਥਲੀਟਾਂ ਦੀ ਟਰੇਨਿੰਗ ਅਤੇ ਮੁਕਾਬਲਾ ਪ੍ਰਦਰਸ਼ਨ ਦੇ ਲਈ ਸਾਰੀ ਜ਼ਰੂਰੀ ਸਹਾਇਤਾ ਪ੍ਰਦਾਨ ਕੀਤੀ ਜਾਂਦੀ ਹੈ।
ਇਹ ਜਾਣਕਾਰੀ ਯੁਵਾ ਮਾਮਲੇ ਤੇ ਖੇਡ ਮੰਤਰੀ ਸ਼੍ਰੀ ਅਨੁਰਾਗ ਠਾਕੁਰ ਨੇ ਅੱਜ ਰਾਜਸਭਾ ਵਿੱਚ ਇੱਕ ਪ੍ਰਸ਼ਨ ਦੇ ਜਵਾਬ ਵਿੱਚ ਦਿੱਤੀ।
ਵਣਜ ਤੇ ਉਦਯੋਗ ਮੰਤਰਾਲਾ
ਡੀ ਜੀ ਐੱਫ ਟੀ ਦਾ ਕੋਵਿਡ 19 ਸਹਾਇਤਾ ਡੈਸਕ ਅੰਤਰਰਾਸ਼ਟਰੀ ਵਪਾਰ ਸਬੰਧੀ ਮੁੱਦਿਆਂ ਦਾ ਤਾਲਮੇਲ ਅਤੇ ਹੱਲ ਕਰ ਰਿਹਾ ਹੈ
ਵਣਜ ਵਿਭਾਗ ਦੇ ਵਿਦੇਸ਼ੀ ਵਪਾਰ ਦੇ ਡਾਇਰੈਕਟੋਰੇਟ ਜਨਰਲ  ਦਾ "ਕੋਵਿਡ 19 ਸਹਾਇਤਾ ਡੈਸਕ" , ਕੋਵਿਡ 19 ਕੇਸਾਂ ਦੇ ਉਛਾਲ ਦੇ ਮੱਦੇਨਜ਼ਰ ਬਰਾਮਦ ਭਾਈਚਾਰੇ ਨੂੰ ਦਰਪੇਸ਼ ਮੁਸ਼ਕਲਾਂ ਬਾਰੇ ਜਾਣਕਾਰੀ 26—04—2021 ਤੋਂ ਇਕੱਠੀ ਕਰ ਰਿਹਾ ਹੈ ਤਾਂ ਜੋ ਵਪਾਰ ਅਤੇ ਉਦਯੋਗ ਨੂੰ ਦਰਪੇਸ਼ ਇਹਨਾਂ ਮੁਸ਼ਕਲਾਂ ਦੇ ਮੁਲਾਂਕਣ ਤੋਂ ਬਾਅਦ ਤੇਜ਼ੀ ਨਾਲ ਹੱਲ ਕੀਤਾ ਜਾ ਸਕੇ ।
ਡੀ ਜੀ ਐੱਫ ਟੀ / ਵਣਜ ਵਿਭਾਗ ਨਾਲ ਸੰਬੰਧਤ ਵੱਖ ਵੱਖ ਮੁੱਦਿਆਂ ਜਿਵੇਂ ਬਰਾਮਦ ਤੇ ਦਰਾਮਦ ਲਾਇਸੈਂਸ ਮੁੱਦੇ , ਕਸਟਮਜ਼ ਕਲੀਅਰੈਂਸ ਵਿੱਚ ਹੋ ਰਹੀ ਦੇਰੀ ਅਤੇ ਉਸ ਤੋਂ ਪੈਦਾ ਹੋਣ ਵਾਲੀਆਂ ਗੁੰਝਲਾਂ , ਬਰਾਮਦ/ਦਰਾਮਦ ਦਸਤਾਵੇਜ਼ੀ ਮੁੱਦੇ , ਬੈਕਿੰਗ ਮਾਮਲੇ , ਆਵਾਜਾਈ / ਬੰਦਰਗਾਹ ਤੇ ਰੱਖਰਖਾਵ / ਜਹਾਜ਼ਰਾਨੀ / ਹਵਾਈ ਆਵਾਜਾਈ ਦੇ ਮੁੱਦਿਆਂ ਅਤੇ ਬਰਾਮਦ ਇਕਾਈਆਂ ਨੂੰ ਚਲਾਉਣ ਲਈ ਮਨੁੱਖੀ ਸ਼ਕਤੀ ਦੀ ਉਪਲਬੱਧਤਾ ਆਦਿ ਮੁੱਖ ਖੇਤਰ ਹਨ, ਦੀ ਸਮੀਖਿਆ ਸਹਾਇਤਾ ਡੈਸਕ ਵੱਲੋਂ ਕੀਤੀ ਜਾ ਰਹੀ ਹੈ । ਮੰਤਰਾਲੇ / ਵਿਭਾਗਾਂ / ਕੇਂਦਰ ਤੇ ਸੂਬਾ ਸਰਕਾਰਾਂ ਨਾਲ ਸੰਬੰਧਤ ਵਪਾਰ ਮੁੱਦਿਆਂ ਨੂੰ ਇਕੱਠਾ ਕੀਤਾ ਜਾ ਰਿਹਾ ਹੈ ਅਤੇ ਸੰਬੰਧਤ ਏਜੰਸੀਆਂ ਨਾਲ ਹੱਲ ਲਈ ਉਠਾਇਆ ਜਾ ਰਿਹਾ ਹੈ ।
ਸਹਾਇਤਾ ਡੈਸਕ ਰਾਹੀਂ ਸਹਾਇਤਾ ਲਈ ਜਿਹੜੇ ਮੁੱਖ ਖੇਤਰਾਂ ਦੀ ਨਿਸ਼ਾਨਦੇਹੀ ਕੀਤੀ ਹੈ, ਉਹਨਾਂ ਵਿੱਚ -
1. ਆਕਸੀਜਨ ਕੰਸਨਟ੍ਰੇਟਰਜ਼ / ਆਕਸੀਮੀਟਰਜ਼ / ਕੋਵਿਡ ਸੰਬੰਧਤ ਮੈਡੀਕਲ ਜੰਤਰ — ਮੈਡੀਕਲ ਜੰਤਰਾਂ ਦੀ ਦਰਾਮਦ / ਨਿਯੰਤਰਣ ਤੇ ਛੋਟਾਂ ਲਈ ਬੇਨਤੀ ।
2. ਲਾਇਸੈਂਸ ਪ੍ਰੋਤਸਾਹਨ ਦੀ ਅਰਜ਼ੀ ਦੀ ਸਥਿਤੀ ।
3. ਬੈਂਕਿੰਗ ਸਬੰਧੀ ਮੁੱਦੇ — ਆਰ ਬੀ ਆਈ ਈ ਡੀ ਪੀ ਐੱਮ ਐੱਸ ਪ੍ਰਣਾਲੀ ਵਿੱਚ ਜਹਾਜ਼ਰਾਨੀ ਦੇ ਬਿੱਲਾਂ ਨੂੰ ਨਾ ਦਰਸਾਉਣਾ ।
4. ਕਸਟਮਜ਼ ਕਲੀਅਰੈਂਸ ਮੁੱਦੇ ।
5. ਦਸਤਾਵੇਜ਼ੀ ਮੁੱਦੇ ।
6. ਬਰਾਮਦ ਜ਼ਬਤ ਐਕਸਟੈਂਸ਼ਨਾਂ ।
7. ਆਵਾਜਾਈ / ਬੰਦਰਗਾਹ ਤੇ ਰੱਖਰਖਾਵ / ਜਹਾਜ਼ਰਾਨੀ / ਹਵਾਈ ਆਵਾਜਾਈ ।
15 ਦਿਨਾਂ ਦੇ ਸਮੇਂ ਦੌਰਾਨ ਸਹਾਇਤਾ , ਨੀਤੀ ਸਪਸ਼ਟਤਾ ਅਤੇ ਛੋਟਾਂ ਬਾਰੇ 163 ਬੇਨਤੀਆਂ ਪ੍ਰਾਪਤ ਹੋਈਆਂ ਹਨ, ਜਿਹਨਾਂ ਵਿੱਚੋਂ 78 ਨੂੰ ਮੁਕੰਮਲ ਤੌਰ ਤੇ ਹੱਲ ਕਰ ਲਿਆ ਗਿਆ ਹੈ । ਇਸ ਸਮੇਂ ਦੌਰਾਨ ਜਿਹੜੇ ਮੁੱਖ ਮੁੱਦਿਆਂ ਦਾ ਤਾਲਮੇਲ / ਹੱਲ ਕੀਤਾ ਗਿਆ , ਉਹਨਾਂ ਵਿੱਚ ਹੇਠ ਲਿਖੇ ਮਾਮਲੇ ਸ਼ਾਮਲ ਹਨ ।
1. 06 ਮਈ 2021 ਨੂੰ ਈ ਈ ਐੱਸ ਓ ਨੇ ਆਕਸੀਜਨ ਸਿਲੰਡਰਜ਼ ਅਤੇ ਕ੍ਰਾਇਓਜੈਨਿਕ ਟੈਂਕਰਜ਼ / ਕੰਟੇਨਰਜ਼ ਦੀ ਦਰਾਮਦ ਲਈ ਪ੍ਰਵਾਨਗੀਆਂ ਅਤੇ ਪੰਜੀਕਰਨ ਤੋਂ ਪਹਿਲਾਂ ਵਿਸ਼ਵੀ ਉਤਪਾਦਕਾਂ ਦੀਆਂ ਉਤਪਾਦਨ ਸਹੂਲਤਾਂ ਦੀ ਫਿਜ਼ੀਕਲ ਇੰਸਪੈਕਸ਼ਨ ਤੋਂ ਬਿਨਾਂ ਆਨਲਾਈਨ ਪੰਜੀਕਰਨ ਨੂੰ ਸੁਖਾਲੇ ਬਣਾਉਂਦਿਆਂ ਦਰਾਮਦ ਲਈ ਪੰਜੀਕਰਨ ਕਰਨ ਲਈ ਨਿਯਮਾਂ ਨੂੰ ਨਰਮ ਕੀਤਾ ਸੀ ।
2. ਭਾਰਤ ਵਿੱਚ ਆਕਸੀਜਨ ਸਿਲੰਡਰਾਂ ਦੀ ਦਰਾਮਦ ਲਈ ਲਾਜ਼ਮੀ ਬੀ ਆਈ ਐੱਸ ਅਤੇ ਐੱਸ ਆਈ ਐੱਮ ਐੱਸ ਲੋੜਾਂ ਦਾ ਮੁੱਦਾ । ਇਸ ਨਾਲ ਪਾਲਣਾ ਦਾ ਬੋਝ ਘਟੇਗਾ ਅਤੇ ਐੱਸ ਆਈ ਐੱਮ ਐੱਸ ਪੰਜੀਕਰਨ ਲਈ ਅਦਾ ਕੀਤੀ ਜਾਣ ਵਾਲੀ ਫੀਸ ਨੂੰ ਮੁਆਫ ਕੀਤਾ ਜਾਵੇਗਾ ।
3. ਡੀ ਜੀ ਐੱਫ ਟੀ ਨੇ ਬਰਾਮਦਕਾਰਾਂ ਲਈ ਆਰ ਬੀ ਆਈ — ਈ ਡੀ ਪੀ ਐੱਮ ਐੱਸ ਪ੍ਰਣਾਲੀ ਵਿੱਚ ਉਹਨਾਂ ਦੇ ਜਹਾਜ਼ਾਂ ਦੇ ਬਿੱਲਾਂ ਸੰਬੰਧੀ ਮੁੱਦੇ ਨੂੰ ਆਰ ਬੀ ਆਈ ਕੋਲ ਉਠਾਇਆ ਤਾਂ ਜੋ ਐੱਫ ਟੀ ਪੀ ਤਹਿਤ ਮਿਲਣ ਵਾਲੇ ਫਾਇਦਿਆਂ ਲਈ ਉਹਨਾਂ ਦਾ ਡਾਟਾ ਅਪਡੇਟ ਕੀਤਾ ਜਾ ਸਕੇ ।
4. ਡੀ ਜੀ ਐੱਫ ਟੀ ਨੇ ਕੁਝ ਉਦਯੋਗਾਂ ਵੱਲੋਂ ਉਦਯੋਗਿਕ ਗਤੀਵਿਧੀਆਂ ਲਈ ਆਕਸੀਜਨ ਸਪਲਾਈ ਕਰਨ ਲਈ ਬੇਨਤੀ ਸੰਬੰਧੀ ਮੁੱਦਾ ਡੀ ਪੀ ਆਈ ਆਈ ਟੀ ਕੋਲ ਉਠਾਇਆ ਅਤੇ ਆਕਸੀਜਨ ਉਤਪਾਦਨ ਪਲਾਂਟ ਸਥਾਪਿਤ ਕਰਨ ਤੇ ਸਬਸਿਡੀਜ਼ ਲਈ ਬੇਨਤੀ ਦਾ ਸਮਰਥਨ ਕੀਤਾ ।
5. ਡੀ ਜੀ ਐੱਫ ਟੀ ਨੇ ਕਰਨਾਟਕ ਵਿੱਚ ਕਪੜਾ ਉਤਪਾਦਨ ਉਦਯੋਗ ਤੇ ਪੈਣ ਵਾਲੇ ਅਸਰ ਲਈ ਲਾਕਡਾਊਨ ਦੇ ਮੁੱਦੇ ਨੂੰ ਸਫਲਤਾਪੂਰਵਕ ਨਜਿੱਠਿਆ ਹੈ ।
ਉਦਯੋਗ ਡੀ ਜੀ ਐੱਫ ਟੀ ਦੀ ਵੈੱਬਸਾਈਟ  ਜਾਂ ਈ—ਮੇਲ  ਰਾਹੀਂ ਆਪਣੇ ਮੁੱਦਿਆਂ ਦੇ ਪੰਜੀਕਰਨ ਅਤੇ ਸਹਾਇਤਾ ਲਈ ਕੋਵਿਡ 19 ਸਹਾਇਤਾ ਡੈਸਕ ਤੱਕ ਪਹੁੰਚ ਕਰ ਸਕਦਾ ਹੈ । ਵਣਜ ਵਿਭਾਗ ਸਾਰੇ ਅਜਿਹੇ ਪ੍ਰਾਪਤ ਹੋਏ ਮੁੱਦਿਆਂ ਨੂੰ ਤਰਜੀਹੀ ਅਧਾਰ ਤੇ ਹੋਰ ਮੰਤਰਾਲਿਆਂ / ਵਿਭਾਗਾਂ ਅਤੇ ਸੂਬਾ ਸਰਕਾਰਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨਾਲ ਉਠਾਉਣ ਲਈ ਵਚਨਬੱਧ ਹੈ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੂੰ ਸੇਰਾਵੀਕ 2021 ਵਿੱਚ 5 ਮਾਰਚ ਨੂੰ ਸੇਰਾਵੀਕ ਗਲੋਬਲ ਐਨਰਜੀ ਐਂਡ ਇਨਵਾਇਰਨਮੈਂਟ ਲੀਡਰਸ਼ਿਪ ਅਵਾਰਡ ਮਿਲੇਗਾ ਅਤੇ ਉਹ ਮੁੱਖ ਸੰਬੋਧਨ ਦੇਣਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 5 ਮਾਰਚ ਦੀ ਸ਼ਾਮ ਲਗਭਗ 7 ਵਜੇ ਕੈਂਬ੍ਰਿਜ ਐਨਰਜੀ ਰਿਸਰਚ ਐਸੋਸੀਏਟਸ ਵੀਕ  2021 ਦੇ ਦੌਰਾਨ ਵੀਡੀਓ ਕਾਨਫਰੰਸਿੰਗ ਦੇ ਜ਼ਰੀਏ ਸੇਰਾਵੀਕ ਗਲੋਬਲ ਐਨਰਜੀ ਐਂਡ ਇਨਵਾਇਰਨਮੈਂਟ ਲੀਡਰਸ਼ਿਪ ਅਵਾਰਡ ਪ੍ਰਾਪਤ ਕਰਨਗੇ ਅਤੇ ਮੁੱਖ ਸੰਬੋਧਨ ਦੇਣਗੇ।
ਸੇਰਾਵੀਕ ਬਾਰੇ
ਡਾ. ਡੈਨੀਅਲ ਯੇਰਗਿਨ ਨੇ 1983 ਵਿੱਚ ਸੇਰਾਵੀਕ ਦੀ ਸਥਾਪਨਾ ਕੀਤੀ ਸੀ। 1983 ਤੋਂ ਹੀ ਇਸ ਨੂੰ ਹਰ ਸਾਲ ਹਿਊਸਟਨ ਵਿੱਚ ਆਯੋਜਿਤ ਕੀਤਾ ਜਾ ਰਿਹਾ ਹੈ ਅਤੇ ਇਸ ਨੂੰ ਦੁਨੀਆ ਦੇ ਪ੍ਰਤਿਸ਼ਠਿਤ ਸਲਾਨਾ ਊਰਜਾ ਮੰਚ ਦੇ ਰੂਪ ਵਿੱਚ ਜਾਣਿਆ ਜਾਂਦਾ ਹੈ। ਸੇਰਾਵੀਕ 2021 ਨੂੰ 1 ਮਾਰਚ ਤੋਂ 5 ਮਾਰਚ, 2021 ਦੇ ਦੌਰਾਨ ਵਰਚੁਅਲੀ ਆਯੋਜਿਤ ਕੀਤਾ ਜਾ ਰਿਹਾ ਹੈ।
ਅਵਾਰਡ  ਬਾਰੇ
ਸੇਰਾਵੀਕ ਗਲੋਬਲ ਗਲੋਬਲ ਐਨਰਜੀ ਐਂਡ ਇਨਵਾਇਰਨਮੈਂਟ ਲੀਡਰਸ਼ਿਪ ਅਵਾਰਡ ਦੀ ਸ਼ੁਰੂਆਤ 2016 ਵਿੱਚ ਕੀਤੀ ਗਈ ਸੀ। ਇਹ ਆਲਮੀ ਊਰਜਾ ਅਤੇ ਵਾਤਾਵਰਣ ਦੇ ਭਵਿੱਖ ਦੇ ਲਈ ਅਗਵਾਈ ਅਤੇ ਊਰਜਾ ਦੀ ਉਪਲਬਧਤਾ, ਸਸਤੀ ਊਰਜਾ ਅਤੇ ਵਾਤਾਵਰਣਕ ਪ੍ਰਬੰਧਨ ਦੇ ਲਈ ਸਮਾਧਾਨ ਅਤੇ ਨੀਤੀਆਂ ਦੀ ਪੇਸ਼ਕਸ਼ ਦੇ ਉਦੇਸ਼ ਨਾਲ ਪ੍ਰਤੀਬੱਧਤਾ ਨੂੰ ਪਹਿਚਾਣ ਦਿੰਦਾ ਹੈ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
‘ਦਵਾਈ ਭੀ, ਕੜਾਈ ਭੀ’ ਦੇ ਸੰਦੇਸ਼ ਦਾ ਪ੍ਰਸਾਰ ਕਰੋ, ਸੂਚਨਾ ਤੇ ਪ੍ਰਸਾਰਣ ਮੰਤਰਾਲੇ ਨੇ ਸਾਰੇ ਪ੍ਰਾਈਵੇਟ ਟੀਵੀ ਚੈਨਲਾਂ ਨੂੰ ਅਡਵਾਈਜ਼ਰੀ ਜਾਰੀ ਕੀਤੀ
ਦੇਸ਼ ‘ਚ ਕੋਵਿਡ–19 ਦੇ ਵਧਦੇ ਜਾ ਰਹੇ ਮਾਮਲਿਆਂ ਨੂੰ ਧਿਆਨ ‘ਚ ਰੱਖਦਿਆਂ ਸੂਚਨਾ ਤੇ ਪ੍ਰਸਾਰਣ ਮੰਤਰਾਲੇ ਨੇ ਅੱਜ ਸਾਰੇ ਪ੍ਰਾਈਵੇਟ ਟੈਲੀਵਿਜ਼ਨ ਚੈਨਲਾਂ ਨੂੰ ਇੱਕ ਅਡਵਾਈਜ਼ਰੀ ਜਾਰੀ ਕੀਤੀ ਹੈ। ਇਸ ਅਡਵਾਈਜ਼ਰੀ ‘ਚ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਹੇਠ 4 ਅਪ੍ਰੈਲ, 2021 ਨੂੰ ਮੌਜੂਦਾ ਸਥਿਤੀ ਦੀ ਸਮੀਖਿਆ ਲਈ ਹੋਈ ਮੀਟਿੰਗ ਦਾ ਜ਼ਿਕਰ ਕੀਤਾ ਗਿਆ ਹੈ, ਜਿਸ ਦੌਰਾਨ ਟੈਸਟਿੰਗ, ਟ੍ਰੇਸਿੰਗ, ਟ੍ਰੀਟਮੈਂਟ, ਕੋਵਿਡ ਉਚਿਤ ਵਿਵਹਾਰ ਤੇ ਟੀਕਾਕਰਣ ਦੀ ਪੰਜ–ਨੁਕਾਤੀ ਰਣਨੀਤੀ ਉੱਤੇ ਧਿਆਨ ਕੇਂਦ੍ਰਿਤ ਕਰਨ ਦਾ ਫ਼ੈਸਲਾ ਕੀਤਾ ਗਿਆ ਸੀ।
ਮੰਤਰਾਲੇ ਨੇ ਲੀਡਰਸ਼ਿਪ ਦੁਆਰਾ ਨਿਭਾਈ ਜਾ ਰਹੀ ਭੂਮਿਕਾ ਦਾ ਜਨ ਹਿਤ ਵਿੱਚ ਪ੍ਰਸਾਰ ਕਰਨ ‘ਚ ਪ੍ਰਾਈਵੇਟ ਟੀਵੀ ਚੈਨਲਾਂ ਦੇ ਰੋਲ ਨੂੰ ਦੁਹਰਾਇਆ। ਮੰਤਰਾਲੇ ਨੇ ਇਨ੍ਹਾਂ ਚੈਨਲਾਂ ਨੂੰ ਤਾਕੀਦ ਕੀਤੀ ਹੈ ਕਿ ਉਹ ਵਧੇਰੇ ਜਾਗਰੂਕਤਾ ਪੈਦਾ ਕਰਨ ਲਈ ਕੋਵਿਡ ਉਚਿਤ ਵਿਵਹਾਰ ਅਤੇ ਯੋਗ ਵਿਅਕਤੀਆਂ ਦੇ ਟੀਕਾਕਰਣ ਲਈ ਸੰਦੇਸ਼ਾਂ ਦਾ ਪ੍ਰਸਾਰ ਕਰਕੇ ‘ਦਵਾਈ ਭੀ, ਕੜਾਈ ਭੀ’ ਦਾ ਸੰਦੇਸ਼ ਫੈਲਾਉਣ।